sagorsarker/bangla-wikipedia huggingface dataset:
অঞ্জু ববি জর্জ

অঞ্জু ববি জর্জ (জন্ম: ১৯ এপ্রিল ১৯৭৭) হলেন একজন ভারতীয় অ্যাথলিট। অঞ্জু ববি জর্জ ইতিহাস সৃষ্টি করেছেন যখন তিনি প্যারিসে ২০০৩ ওয়র্ল্ড চ্যাম্পিয়নশিপস ইন অ্যাথলেটিক্স প্রতিযোগিতায় লং জাম্প ইভেন্টে ব্রোঞ্জ পদক জেতেন। এই গৌরব অর্জনের সঙ্গে সঙ্গে এ পর্যন্ত তিনি হলেন প্রথম কোনো ভারতীয় অ্যাথলিট যিনি একটা ওয়র্ল্ড চ্যাম্পিয়নশিপস ইন অ্যাথলেটিক্স প্রতিযোগিতায় ৬.৭০ মিটার লাফিয়ে একটা পদক জিতেছেন। তার এক শ্রেষ্ঠ প্রদর্শনের সাহায্যে তিনি ২০০৫ খ্রিষ্টাব্দে আইএএএফ ওয়র্ল্ড অ্যাথলেটিক্স ফাইনাল প্রতিযোগিতায় সোনার পদক জেতার জন্যে গিয়েছিলেন। ২০০৫ খ্রিষ্টাব্দে মন্টে কার্লোতে ওয়র্ল্ড অ্যাথলেটিক্স ফাইনালে অঞ্জু রুপো থেকে সোনা জেতার পর্যায়ে উন্নীত হন, কেননা, ইন্টারন্যাশনাল অ্যাসোসিয়েশন অফ অ্যাথলেটিক্স ফেডারেশন দ্বারা রাশিয়ার তাতিয়ানা কোতোভার অযোগ্যতা প্রমাণ; ২০০৫ খ্রিষ্টাব্দের হেলসিঙ্কি ওয়র্ল্ড চ্যাম্পিয়নশিপ প্রতিযোগিতায় দ্বিতীয় ব্যক্তির সম্প্রতি পুনঃপরীক্ষা হয়েছিল। ২০০২ খ্রিষ্টাব্দে অঞ্জু ববি জর্জ অর্জুন পুরস্কারে ভূষিত হন।
২০০৪ এথেন্স অলিম্পিক্স প্রতিযোগিতায় তিনি তার শ্রেষ্ঠ ব্যক্তিগত স্কোর ৬.৮৩ প্রদর্শন করে পঞ্চম স্থান প্রাপ্ত পেয়েছিলেন।.
অঞ্জু ববি জর্জ কেরালার কোট্টায়াম জেলার চাঙ্গানাসারি তালুকের চীরাঞ্চিরা গ্রামে কোচুপারাম্বিল পরিবারে জন্মেছেন, যেটা কে টি মার্কোসে একটা গোঁড়া পরিবার। তার পিতার কাছে তার অ্যাথলেটিক্সে হাতেখড়ি এবং তার আগ্রহ বৃদ্ধি পায় কোরুথোড়ে স্কুলে তার শিক্ষকের চেষ্টায়। তিনি সিকেএম কোরুথোড়ে স্কুলে পড়াশোনা করেন এবং বিমলা কলেজ থেকে স্নাতক হন। ১৯৯১-৯২ স্কুল অ্যাথলেটিক মিটে তিনি ১০০ মিটার হার্ডলস এবং রিলে রেস জেতেন এবং লং জাম্প ও হাই জাম্প ইভেন্টে দ্বিতীয় স্থান অধিকার করেন, এভাবে তিনি ওমেন্স চ্যাম্পিয়ন হয়েছিলেন। জাতীয় স্কুল ক্রীড়ায় অঞ্জুর প্রতিভা দেখা গিয়েছিল, যেখানে তিনি ১০০ মিটার হার্ডলস এবং ৪ x ১০০ মিটার রিলে রেসে তৃতীয় স্থান দখল করেন।
যদিও তিনি হেপ্টাথলন দিয়ে শুরু করেছিলেন, পরবর্তীকালে তিনি তার জাম্প ইভেন্টগুলোতে মনঃসংযোগ করে ১৯৯৬ দিল্লি জুনিয়র চ্যাম্পিয়নশিপে লং জাম্পে পদক জিততে মনস্থির করেন। ১৯৯৯ খ্রিষ্টাব্দে বেঙ্গালুরু ফেডারেশন কাপ প্রতিযোগিতায় অঞ্জু ট্রিপল জাম্পএ জাতীয় রেকর্ড করেন এবং নেপাল দক্ষিণ এশীয় ফেডারেশন গেমসে রুপোর পদক লাভ করেন। তিনি ২০০১ খ্রিষ্টাব্দে তিরুবনন্তপুরম ন্যাশনাল সার্কিট মিটে তার নিজের রেকর্ড ভেঙে লং জাম্পে ৬.৭৪ মিটার করেন। ওই বছরই লুধিয়ানা জাতীয় ক্রীড়ায় ট্রিপল জাম্পে অঞ্জু সোনা জেতেন। হায়দরাবাদ জাতীয় ক্রীড়াতেও তিনি তার শ্রেষ্ঠত্ব বজায় রাখেন। ম্যাঞ্চেস্টার শহরে ২০০২ কমনওয়েলথ গেমস প্রতিযোগিতায় তিনি ৬.৪৯ মিটার সম্পূর্ণ করে ব্রোঞ্জ পদক লাভ করেন। বুসান শহরে এশিয়ান গেমস প্রতিযোগিতায় অঞ্জু সোনা জিতেছিলেন।
<nowiki></nowiki>
কার্লোস সরা

কার্লোস সরা আটারেস (স্প্যানিশ: জন্ম: ৪ জানুয়ারি, ১৯৩২) হলেন একজন স্প্যানিশ চলচ্চিত্র পরিচালক, ফোটোগ্রাফার ও লেখক। ১৬শ বার্লিন আন্তর্জাতিক চলচ্চিত্র উৎসবে "লা কাজা" ছবির জন্য তিনি শ্রেষ্ঠ পরিচালকের রৌপ্য ভালুক পুরস্কার লাভ করেন। ১৮শ বার্লিন চলচ্চিত্র উৎসবে তিনি তার "পিপারমিন্ট ফ্রেপ" ছবির জন্য আবার ওই পুরস্কার লাভ করেছিলেন। ১৯৮১ সালে ৩১শ বার্লিন চলচ্চিত্র উৎসবে তিনি তার "ডেপ্রিসা, ডেপ্রিসা" ছবির জন্য স্বর্ণ ভাল্লুক লাভ করেন।
জেমস উডস

জেমস হাওয়ার্ড উডস (; জন্ম: ১৮ এপ্রিল ১৯৪৭) হলেন একজন মার্কিন অভিনেতা ও প্রযোজক। তিনি "ভিডিওড্রোম", "ওয়ান্স আপন আ টাইম ইন আমেরিকা", "ক্যাসিনো" এবং "কনট্যাক্ট" চলচ্চিত্রে অভিনয়ের জন্য সর্বাধিক পরিচিত। তিনি "সালভাদর" (১৯৮৬) চলচ্চিত্রে অভিনয় করে শ্রেষ্ঠ অভিনেতা বিভাগে এবং "ঘোস্টস্‌ অব মিসিসিপি" (১৯৯১) চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্রসমূহ হল "দ্য অনিয়ন ফিল্ড" (১৯৭৯), "কিলার: আ জার্নাল অব মার্ডার" (১৯৯৬), "ভ্যাম্পায়ার্স" (১৯৯৮) এবং "দ্য ভার্জিন সুইসাইডস্‌" (১৯৯৯)।
টেলিভিশনে তিনি "প্রমিজ" মিনি ধারাবাহিকে অভিনয় করে ১৯৮৭ সালে একটি প্রাইমটাইম এমি পুরস্কার ও একটি গোল্ডেন গ্লোব পুরস্কার অর্জন করেন। তিনি "মাই নেম ইজ বিল ডব্লিউ." (১৯৮৯) ধারাবাহিকে অভিনয় করে অপর একটি প্রাইমটাইম এমি অর্জন করেন। ১৯৯৮ সালে তিনি অ্যানিমেটেড টিভি চলচ্চিত্র "হারকিউলিস"-এ কণ্ঠ প্রদান করে একটি ডেটাইম এমি পুরস্কার অর্জন করেন। ২০০০-এর দশকে তিনি "শার্ক" ধারাবাহিকে প্রধান চরিত্রে অভিনয় করে খ্যাতি অর্জন করেন।
উডস ১৯৪৭ সালের ১৮ই এপ্রিল উটাহের ভের্নালে জন্মগ্রহণ করেন। তার পিতা গেইল পেটন উডস ছিলেন সেনাবাহিনীর গোয়েন্দা কর্মকর্তা, যিনি ১৯৬০ সালে এক নিয়মিত অস্ত্রোপচারের পর মারা যান। তার মাতা মার্থা এ. স্মিথ তার স্বামীর মৃত্যুর পর একটি প্রাক-বিদ্যালয় পরিচালনা করতেন এবং পরে টমাস ই. ডিক্সনকে বিয়ে করেন। উডসের তার চেয়ে দশ বছরের ছোট এক ভাই রয়েছে। উডস আইরিশ বংশোদ্ভূত এবং তিনি ক্যাথলিক ধর্মাবলম্বী। উডস রোড আইল্যান্ডের ওয়ারউইকে বেড়ে ওঠেন এবং সেখানে পিলগ্রিম হাই স্কুল থেকে ১৯৬৫ সালে পড়াশোনা সমাপ্ত করেন।
তিনি ম্যাসাচুসেট্‌স ইনস্টিটিউট অব টেকনোলজিতে রাষ্ট্রবিজ্ঞান বিভাগে ভর্তি হন। এমআইটিতে থাকাকালীন তিনি শিক্ষার্থীদের মঞ্চদল "ড্রামাশপ"-এর সক্রিয় সদস্য ছিলেন, যেখানে তিনি একাধিক নাটক পরিচালনা করেছেন এবং অভিনয় করেছেন। ১৯৬৯ সালে তিনি এমআইটি থেকে ঝরে পড়েন এবং অভিনয়ে মনোনিবেশ করেন। উডস বলেন তিনি তার অভিনয় জীবনের জন্য টিম অ্যাফ্লেকের (বেন অ্যাফ্লেক ও কেসি অ্যাফ্লেকের পিতা) কাছে ঋণী। উডস যখন ছাত্র ছিলেন, টিম তখন থিয়েটার কোম্পানি অব বোস্টনের মঞ্চ ব্যবস্থাপক ছিলেন।
রিয়াল মাদ্রিদ ভলিবল

রিয়াল মাদ্রিদ ভলিবল ছিলো রিয়াল মাদ্রিদ ফুটবল ক্লাবের ভলিবল শাখা।১৯৫৪ সালে ক্লাব সম্প্রসারণের কর্মপন্থা হিসেবে এই বিভাগ চালু করা হয়।তবে ১৯৮২–৮৩ মৌসুমের শাখাটি বাদ দেওয়া হয়।
ক্লাবটি ১৯৫৪ সালে প্রতিষ্ঠা করা হয়।
খারাপ আর্থিক অবস্থার কারণে ১৯৮২-৮৩ মৌসুমের পর শাখাটি বন্ধ করে দেওয়া হয়।বন্ধ আগ পর্যন্ত তারা ৭ টি লীগ ও ১২ টি কোপা দেল রে শিরোপা অর্জন করেছে।
শিরোপা : ১৯৭২, ১৯৭৬, ১৯৭৭, ১৯৭৮, ১৯৭৯, ১৯৮০, ১৯৮৩
রানার্স আপ : ১৯৬৫, ১৯৭১, ১৯৭৪, ১৯৭৫, ১৯৮১, ১৯৮২
শিরোপা : ১৯৫৪, ১৯৫৬, ১৯৬০, ১৯৬৯, ১৯৭৩, ১৯৭৬, ১৯৭৭, ১৯৭৮, ১৯৭৯, ১৯৮০, ১৯৮১, ১৯৮৩
রানার্স আপ : ১৯৫৭, ১৯৬১, ১৯৬৩, ১৯৭১, ১৯৭৪
সন্তোষ চৌধুরি

সন্তোষ চৌধুরি (জন্ম ৫ অক্টোবর ১৯৪৪) ভারতীয় জাতীয় কংগ্রেসের একজন ভারতীয় রাজনীতিবিদ ছিলেন। ২০০৯ সালে হোশিয়ারপুর লোকসভা কেন্দ্র থেকে তিনি ভারতের সংসদ সদস্য পদে নির্বাচিত হন। পূর্বে তিনি ১৯৯২ এবং ১৯৯৯ সালে পাঞ্জাবের ফিল্লাউর লোকসভা কেন্দ্র থেকে নির্বাচিত হন। তিনি সাফাই কর্মচারী জাতীয় কমিশনের চেয়ারপারসন ছিলেন।
তৈরি সফটওয়্যার

তৈরি সফটওয়্যার () হল জনসাধারণের জন্য উন্মুক্ত বাজার থেকে কিনে তাৎক্ষণিকভাবে ব্যবহারযোগ্য সফটওয়্যার, অ্যাপ্লিকেশন বা প্রোগ্রামসমষ্টি যা বিভিন্ন ব্যবসার কাজে খাপ খাইয়ে নিয়ে কাজ চালানো সম্ভব। এগুলি সাধারণত বিপুল পরিমাণে উৎপাদিত হয় এবং ফলে এদের প্রাথমিক দামও তুলনামূলকভাবে অনেক কম। এগুলি সাধারণত ব্যবহারকারী-বান্ধব হয়ে থাকে, ফলে এগুলি সহজেই ব্যবহারযোগ্য। এগুলিকে কম্পিউটার যন্ত্রে অন্তর্স্থাপন (ইনস্টলেশন) করার আগে চাহিদামাফিক পরিবর্তন বা উন্নয়ন করার অবকাশ থাকে না। অন্যদিকে চাহিদামাফিক সফটওয়্যারগুলির দাম অনেক বেশি পড়ে। এগুলি নির্মাতা প্রতিষ্ঠানগুলি রক্ষণাবেক্ষণমূলক সেবাও প্রদান করে থাকে। তাই বিনিয়োগের ঝুঁকি এড়াতে বড় বড় ব্যবসা প্রতিষ্ঠানগুলি সাধারণত তৈরি সফটওয়্যার ক্রয় করে থাকে।
তবে তৈরি সফটওয়্যারগুলি ক্রয় করা বা ভাড়া নেবার জন্য বিক্রেতার বা নির্মাতার যে অনুমোদন (লাইসেন্স) লাগে, তার জন্য ও পরবর্তীতে এটিকে রক্ষণাবেক্ষণের জন্য বারংবার অতিরিক্ত অর্থ বা ফি পরিশোধ করতে হতে পারে, যেগুলি তৈরি সফটওয়্যারের সামগ্রিক খরচ বাড়িয়ে দেয়। তৈরি সফটওয়্যারে কোনও পরিবর্তন সাধন করলে এর মেরামতের নিশ্চয়তা বা ওয়ারেন্টি বাতিল হয়ে যেতে পারে। গ্রাহকের বা ক্রেতার ব্যবসার বিবর্তনের সাথে সাথে তৈরি সফটওয়্যারের পরিবর্তন আনা সম্ভব হয় না। বরং উলটো 
কোনও তৈরি সফটওয়্যার নির্মাতা তার পণ্যটিতে এমন পরিবর্তন বা "আপগ্রেড" (উন্নততর সংস্করণ) আনতে পারেন, যা হয়ত নির্দিষ্ট গ্রাহকের কাছে অপ্রয়োজনীয়, এবং গ্রাহককে এই নতুন সংস্করণের জন্য অতিরিক্ত ফি দিতে হতে পারে এবং অনেক উপাত্ত স্থানান্তর করতে হতে পারে, যা কষ্টসাধ্য, খরুচে ও সময়ক্ষেপণকারী। তৈরি সফটওয়্যারগুলি বিভিন্ন ধরনের ব্যবসা প্রতিষ্ঠানের বিভিন্ন ধরনের চাহিদার কথা মাথায় রেখে বানানো হয় বলে এগুলিতে বহু ডজন ফিচার বা বৈশিষ্ট্য থাকে, যেগুলি হয়ত কোনও নির্দিষ্ট ব্যবসা প্রতিষ্ঠানের কোনও কাজেই লাগে না।
মার্কিন যুক্তরাষ্ট্রে তৈরি সফটওয়্যার (বা কম্পিউটার সেবা এমনকি হার্ডওয়্যার) ধরনের সামগ্রীগুলিকে "কমার্শিয়াল অফ-দ্য-শেলফ" (Commercial off-the-shelf বা সংক্ষেপে COTS) অর্থাৎ "বাণিজ্যিকভাবে লভ্য তৈরি দ্রব্য" বলা হয় এবং এগুলির উপর কেন্দ্রীয় সরকারের নীতিমালা থাকে। মাইক্রোসফট উইন্ডোজ বা অ্যান্টিভাইরাস সফটওয়্যার হল এ ধরনের তৈরি সফটওয়্যারের উদাহরণ।
যদি কোনও বাণিজ্যিকভাবে লভ্য তৈরি সফটওয়্যারে এর ক্রেতা বা গ্রাহক তার প্রয়োজনমাফিক পরিবর্তন সাধন করিয়ে নেন, তাহলে সেটিকে মার্কিনী ইংরেজি পরিভাষায় "মডিফাইড অফ-দ্য-শেলফ" (Modified off-the-shelf) অর্থাৎ "পরিবর্তিত তৈরি সফটওয়্যার" নামে ডাকা হয়। এক্ষেত্রে সফটওয়্যার রক্ষণাবেক্ষণের দায়িত্ব ক্রেতার উপর বর্তায়।
জয়ন্তিয়া ভাষা

জয়ন্তিয়া (প্নার নামেও পরিচিত) একটি অস্ট্রো-এশীয় ভাষা যা ভারত ও বাংলাদেশে জয়ন্তিয়া জনগোষ্ঠীর লোকেদের কথ্য ভাষা৷ ভোঈ ভারতের মেঘালয় রাজ্যের রী ভোঈ জেলার জয়ন্তিয়াভাষী লোকেদের কথ্য উপভাষা৷
জয়ন্তিয়া ভাষাতে ৩০টি বর্ণমালা আছে যার মধ্যে ৭টি স্বরবর্ণ ও ২৩টি ব্যঞ্জনবর্ণ উপস্থিত৷ নীচে তালিকাভুক্ত অন্যান্য শব্দগুলো হল ধ্বনিগত উপলব্ধি। বন্ধনীর ধ্বনিগুলো হল ধ্বনিগত উপলব্ধি এবং স্ল্যাশের ধ্বনিগুলো হল ধ্বনি।
এছাড়াও একটি ডিপথং আছে: 
ভোঈ এই ভাষার একটি বিচ্ছিন্ন উপভাষা হলেও আরো ১৪টি উপভাষার অস্তিত্ব পাওয়া যায়৷ সেগুলো হলো - নারতিয়াং, নঞ্জঙ্গি, নংবা, মিনসো, শিলিয়াং, মিনতাং, শাংপুং, জোয়াই, রিম্বাই, সুতঙা, নংখ্লিয়ে, লাকাডং, নারপু, সাইপুং৷
জয়ন্তিয়া ভাষায় পদাংশের বিন্যাসের ক্ষেত্রে কমপক্ষে একটি একককেন্দ্র স্বরধ্বনি থাকে; সর্বাধিক দুটি ব্যাঞ্জনধ্বনির জটিল আরম্ভ, একটি সংযুক্ত স্বরকেন্দ্র ও একটি অন্ত ব্যাঞ্জন থাকে৷ দ্বিতীয় প্রকারে, আরম্ভের ব্যাঞ্জনধ্বনির ঠিক পরেই পদাংশের নাসিক্য বা কম্পনজাত বা পার্শ্বীয় পদাংশের প্রয়োগ করা হয় যা পদের অবশিষ্টাংশরূপে কাজ করে৷
বাংলাদেশের সিলেট জেলার উত্তরাংশে জৈন্তাপুর উপজেলা ও তৎসংলগ্ন অঞ্চলে প্রায় ৮,০০০ জয়ন্তিয়াভাষী জনগোষ্ঠীর বাস৷
ভারতের মেঘালয় রাজ্য জয়ন্তিয়া জনজাতির মূলক্ষেত্র৷ রাজ্যটিতে ৩১৬৮৬৩ জন জয়ন্তিয়াভাষী বাস করেন৷ 
এছাড়া আসামে ২১৬৯ জন বাস করেন, যার মধ্যে পশ্চিম কার্বি আংলং জেলাতে ১৯৩৭(০.৬৬%) লোক বসবাস করেন৷
আবদুল গফুর (ভাষা সৈনিক)

আবদুল গফুর (১৯ ফেব্রুয়ারি ১৯২৯ – ২১ সেপ্টেম্বর ২০২৪) ছিলেন একজন বাংলাদেশি সাংবাদিক, শিক্ষক, প্রাবন্ধিক ও ভাষা সৈনিক। ভাষা আন্দোলনে অবদান রাখার জন্য বাংলাদেশ সরকার তাকে ২০০৫ সালে একুশে পদক প্রদান করে।
আবদুল গফুর ১৯২৯ সালের ১৯ ফেব্রুয়ারি রাজবাড়ি জেলার (তৎকালীন বৃহত্তর ফরিদপুর) রাজবাড়ী সদর উপজেলা খানগঞ্জ ইউনিয়নের খোর্দ্দদাদপুর গ্রামে জন্মগ্রহণ করেন। তার পিতার নামে হাজী হাবিল উদ্দিন মুন্সী ও মাতার নাম শুকুরুন্নেসা খাতুন। ১৯৪৫ সালে স্থানীয় মইজুদ্দিন হাই মাদ্রাসা থেকে মাধ্যমিক ও ১৯৪৭ সালে কবি নজরুল সরকারি কলেজ থেকে উচ্চ মাধ্যমিক সম্পন্ন করে ঢাকা বিশ্ববিদ্যালয়ের বাংলা ভাষা ও সাহিত্য বিভাগে ভর্তি হন। তিনিসহ এ বিভাগে তখন মাত্র তিনজন শিক্ষার্থী ছিলেন। অন্য দুজন হলেন নুরুল ইসলাম পাটোয়ারী ও মমতাজ বেগম।
ভাষা আন্দোলন শুরু হলে আন্দোলনের একজন সক্রিয় কর্মী হিসেবে তিনি অংশ নেওয়ার ফলে লেখাপড়ায় কিছুটা ব্যাঘাত ঘটলেও ১৯৬২ সালে একই বিশ্ববিদ্যালয়ের সমাজকল্যাণ বিভাগ থেকে স্নাতকোত্তর ডিগ্রি লাভ করেন।
আবদুল গফুর ছাত্রাবস্থাতেই ১৯৪৭ সালে পাক্ষিক জিন্দেগীতে সাংবাদিক হিসেবে তার কর্মজীবন শুরু করেন। ১৯৪৮ থেকে ১৯৫৬ সাল পর্যন্ত তমদ্দুন মজলিশের বাংলা মুখপত্র সাপ্তাহিক সৈনিক পত্রিকায় সহ-সম্পাদক হিসেবে দায়িত্ব পালন করেন। পরবর্তীতে তিনি পত্রিকাটির সম্পাদকমন্ডলীর সভাপতি হিসেবে দায়িত্ব নেন। ১৯৫৭ সালে দৈনিক মিল্লাত ও ১৯৫৮ সালে দৈনিক নাজাত পত্রিকায় সহকারী সম্পাদক হিসেবে যোগ দেন।
বাংলাদেশের স্বাধীনতা যুদ্ধের সময় ১৯৭১ সালের মে থেকে ডিসেম্বর মাস পর্যন্ত তিনি দৈনিক আজাদ পত্রিকার সম্পাদক ছিলেন। এরপর ১৯৭২ থেকে ১৯৭৫ সাল পর্যন্ত ইংরেজি দৈনিক পিপল, ১৯৭৯ থেকে ১৯৮০ সাল পর্যন্ত দৈনিক দেশ পক্রিয়ার সহকারী সম্পাদ হিসেবে দায়িত্ব পালন করেন। ১৯৮৬ সালে দৈনিক ইনকিলাব প্রতিষ্ঠিত হলে তিনি তখন থেকে পত্রিকাটির ফিচার সম্পাদক হিসেবে দায়িত্ব পালন করছেন।
আবদুল গফুর ১৯৫৯ থেকে ১৯৬০ সাল পর্যন্ত তৎকালীন পূর্ব পাকিস্তানের দারুল উলুম (ইসলামিক একাডেমি)-এর সুপারিন্টেন্ডেট হিসেবে কাজ করেন। পরবর্তীতে এক বছর চট্টগ্রামে জেলা যুব কল্যাণ অফিসার হিসেবে কাজ করে। ১৯৬৩ থেকে ১৯৭০ সাল পর্যন্ত ফরিদপুরের সরকারি রাজেন্দ্র কলেজ এবং ১৯৭২ থেকে ১৯৭৯ সাল পর্যন্ত আবু জর গিফারী কলেজে শিক্ষকতা করেন। ১৯৮০ থেকে ১৯৮৯ সাল পর্যন্ত ইসলামিক ফাউন্ডেশন বাংলাদেশের প্রকাশনা পরিচালক ছিলেন।
পূর্ব পাকিস্তানের তৎকালীন সাহিত্য ও সাংস্কৃতিক সংগঠন তমদ্দুন মজলিস পাকিস্তান প্রতিষ্ঠার পর প্রথম বাংলা ভাষাকে রাষ্ট্রভাষা হিসেবে দাবি তুলে। এসময় এর প্রতিষ্ঠাতা আবুল কাসেমের সাথে অগ্রণী সহযোগীদের মধ্যে অন্যতম ছিলন আবদুল গফুর। ১৯৪৮ সালের ১৪ নভেম্বর তমদ্দুন মজলিসের বাংলা মুখপত্র সাপ্তাহিক সৈনিক পত্রিকা প্রকাশিত হলে গফুর প্রথমে এর সহ-সম্পাদক ও পরে সম্পাদকমন্ডলীর সভাপতি হিসেবে দায়িত্ব পালন করেন। ১৯৫১ সালের ২১ ফেব্রুয়ারি সৈনিক পত্রিকার বিশেষ সংখ্যার শিরোনাম ছিল ‘শহীদ ছাত্রদের তাজা রক্তে ঢাকার রাজপথ রঞ্জিত, মেডিক্যাল কলেজ হোস্টেলে ছাত্র সমাবেশে পুলিশের নির্বিচারে গুলিবর্ষণ’। ফলশ্রুতিতে ২৩ ফেব্রুয়ারি পুলিশ পত্রিকাটির অফিস অবরোধ করে সম্পাদক আবদুল গফুর ও প্রকাশক আবুল কাসেমকে গ্রেফতার করে।
ভাষা আন্দোলন ছাড়াও তিনি পাকিস্তান আন্দোলন ও স্বায়ত্তশাসন আন্দোলনের একজন সক্রিয় কমী ছিলেন।
তিনি ঢাকার স্বামীবাগে আজগর আলী হাসপাতালে ২১ সেপ্টেম্বর ২০২৪ সালে দুপুর ২টা ৪৩ মিনিটে মৃত্যুবরণ করেন। তার বয়স হয়েছিল ৯৫ বছর।
প্রাইম মেডিকেল কলেজ

প্রাইম মেডিকেল কলেজ বাংলাদেশের উত্তরাঞ্চলের রংপুরে অবস্থিত একটি বেসরকারি মেডিকেল কলেজ। এটি রংপুর শহরের পশ্চিম প্রান্তে পীরজাদাবাদ নামক স্থানে অবস্থিত। এটি রাজশাহী মেডিকেল বিশ্ববিদ্যালয়ের মেডিসিন অনুষদের অধীন অধীভুক্ত।
কলেজটি পাঁচ বছর মেয়াদি ব্যাচেলর অব মেডিসিন, ব্যাচেলর অব সার্জারি (এমবিবিএস) কোর্সে শিক্ষা প্রদান করে। সকল স্নাতক শিক্ষার্থীদের কলেজের পাশে অবস্থিত হাসপাতালে এক বছরের ইন্টার্নি শিক্ষা বাধ্যতামুলক। এ ডিগ্রি বাংলাদেশ মেডিকেল ও ডেন্টাল কাউন্সিল কর্তৃক স্বীকৃত।
২০০৮ সালে প্রাইম মেডিকেল কলেজটি প্রতিষ্ঠা করেন এবং একই বছর এর শিক্ষা কার্যক্রম শুরু হয়।
প্রাইম মেডিকেল কলেজটি রংপুর সিটি কর্পোরেশনের পশ্চিম প্রান্তে পীরজাদাবাদ নামক স্থানের রংপুর-বদরগঞ্জ সড়কের পাশে অবস্থিত। ক্যাম্পাসের প্রধান ভবনগুলো হলঃ একাডেমিক ভবন, পুরুষ এবং মহিলাদের জন্য পৃথক হোস্টেল এবং ৭৫০ শয্যা বিশিষ্ট প্রাইম মেডিকেল কলেজ হাসপাতাল।
২০০৮ সালে বাংলাদেশের স্বাস্থ্য ও পরিবার কল্যাণ মন্ত্রণালয় প্রাইম মেডিকেল কলেজকে শিক্ষা কার্যক্রম পরিচালনা করার অনুমতি দেয়। স্বাস্থ্য মন্ত্রণালয় প্রতি বছর ১২৫ জন শিক্ষার্থী রাজশাহী মেডিকেল বিশ্ববিদ্যালয়ের অধীনে ভর্তির অনুমতি দিয়েছে।
২০১৮-২০১৯ শিক্ষা বছর থেকে প্রাইম মেডিকেল কলেজ রাজশাহী মেডিকেল বিশ্ববিদ্যালয়ের অধীনে পরিচালিত হচ্ছে।
২০১০ সাল থেকে কলেজটি বাংলাদেশ মেডিকেল এন্ড ডেন্টাল কাউন্সিল স্বীকৃত ব্যাচেলর অব মেডিসিন, ব্যাচেলর অব সার্জারি (এমবিবিএস) ডিগ্রি প্রদান করছে।
একেশ্বরবাদের সমালোচনা

একেশ্বরবাদের সমালোচনা সমগ্র ইতিহাসজুড়ে রয়েছে। মার্কিন বাইবেল বিশেষজ্ঞ ও প্রাচীন বিষয়ের উপর ইতিহাসবেত্তা মার্ক এইচ স্মিথ এবিষয়ের উপর বলতে গিয়ে বলেন, একেশ্বরবাদ এমন একটি "সর্বগ্রাসী বিষয়" () যা সমাজের সমগ্র বিশ্বাস ব্যবস্থার দিককেই ধারণ করে, যার ফলে অন্য বিশ্বাস ব্যবস্থার বহিস্করণ ঘটে। অভিযোগকারীরা একেশ্বরবাদকে অজ্ঞতা, নির্যাতন এবং সহিংসতার কারক হিসেবে চিত্রায়িত করেন।
সংজ্ঞা অনুসারে এবং অর্থভেদে বৃহত্তর একেশ্বরবাদী ধর্ম গুলো এই ঐকমত্যে পৌঁছেছে যে, এক ঈশ্বর মাত্রই সর্বশক্তিমান, সর্বজ্ঞ, দয়ালু এবং পরম ক্ষমা প্রদর্শন কারী। যাই হোক একজন বিশেষজ্ঞ এই বিষয়ের বিরোধিতা করে বলেন, "আমাদের পার্থিব জীবনে আমরা সৃষ্টিব্যবস্থার যা অবস্থা দেখি তার সাথে ঈশ্বরের সংজ্ঞা কখনোই সাদৃশ্যপূর্ণ নয়।"
কিছু নারীবাদী বিশেষজ্ঞ একেশ্বরবাদী ধারণাটির সমালোচনা করেছেন। তাদের মতে এই একেশ্বরবাদী মডেলটি পিতৃতন্ত্র পর্যায়ের সর্বোচ্চ রূপ এবং এ মডেলটিতে যে ঈশ্বরকে আনয়ন করা হয় সেই ঈশ্বর পুরুষ। তাই এই ঈশ্বর কামনা, প্রকৃতি, যৌনতা এবং নারীত্ব সংশ্লিষ্ট প্রতিটা পরিবর্তনকেই বিরোধিতা করে বা খারিজ করে দেয়।
ডেভিড হিউমের
((১৭১১-১৭৭৬) মতে যেহেতু একেশ্বরবাদ; বহুত্ববাদী ঈশ্বরকে স্বীকার করে না, এবং একেশ্বরবাদের মাধ্যমে ব্যক্তি তার বিশ্বাসকে পায়রার খোপের মতো একটি স্থানে আবদ্ধ করে ফেলে; সে কারণে একেশ্বরবাদ বহুইশ্বরবাদের তুলনায় কম সহনশীল। একই সুরে সুর মিলিয়ে অগাস্ট কোঁৎ বলেছেন, একেশ্বরবাদী ভাবনা তার অনুসারীদেরকে এক সৃষ্টিকর্তায় বিশ্বাস করার প্রতি আবদ্ধ করে। এই কারণে একাধিক দয়ালু সত্তার উপস্থিতি থাকার পক্ষে তারা কোন রকম মতামত বা আস্থা কে আপন করে নিতে পারে না। এধরনের বিশ্বাসের প্রতি তারা শত্রুভাবাপন্ন মানসিকতা পোষণ করে। জ্যাকব নেইসার [...] দাবী করেছেন, 'একেশ্বরবাদ অন্য ধর্মকে কম সহ্য করতে পারে।'
জেমস লাভলক একেশ্বরবাদ এর সমালোচনা করতে গিয়ে বলেছেন, "এটি শুধুমাত্র সর্বোৎকৃষ্ট স্রষ্টার কথা বলে। এখানে কোন প্রকার বৈচিত্র নেই।" তিনি এ প্রসঙ্গে আরও বলতে গিয়ে বলেন, "এটি দেখে যেন মনে হয় কেউ একজন মহাজাগতিক বৈধ কোন কিছুর সংস্পর্শের মাধ্যমেই চিন্তা করে বা তার প্রতিই প্রতিজ্ঞাবদ্ধ এবং সে বিস্মিত হওয়ার সহজাত ক্ষমতা হারিয়ে ফেলে"।
আধুনিক সময়ে, প্রাচীন একেশ্বরবাদী ভাবনাকে সহিংসতার অনুঘটক হিসেবে দায়ী করা হচ্ছে। একদা ইসরায়েলীরা তাদের একেশ্বরবাদী ভাবনার জন্য বহু ঈশ্বরে বিশ্বাসী ক্যানানাইটিসদের উপর যুদ্ধ চাপিয়ে দিয়েছিল।
সারভেপালি রাধাকৃষ্ণাণ সহিংসতার কারণ হিসেবে উল্লেখ করে বলেন:
বার্ট্রান্ড রাসেল এর মতে সাম্প্রতিক ইতিহাসে উইলিয়াম জেমস একেশ্বরবাদী ভাবনাকে জনপ্রিয়করণ করতে গিয়ে যে যুক্তি ব্যবহার করেছেন, তা হলো একেশ্বরবাদী ভাবনার জন্য মানুষ ন্যায়বিরুদ্ধ স্বভাব থেকে দূরে থাকে। তবে রাসেল উদাহরণের মাধ্যমে দেখান রাজনীতিক এবং শিক্ষাবিদেরাই সাধারণ মানুষকে এক ঈশ্বরে বিশ্বাসের পক্ষে চিন্তা করার রসদ যুগিয়েছে। তবে কেওই উইলিয়াম জেমসের নৈতিক বিতর্ক প্রমাণ করতে পারবেন না।
বেনিসিও দেল তোরো

বেনিসিও মোনসেরাতে রাফায়েল দেল তোরো সানচেস (; জন্ম: ১৯ ফেব্রুয়ারি ১৯৬৭) হলেন একজন পুয়ের্তো রিকান অভিনেতা ও প্রযোজক। তিনি "ট্রাফিক" (২০০০) চলচ্চিত্রে পুলিশ কর্মকর্তা হাভিয়ের রদ্রিগেজ চরিত্রে অভিনয় করে শ্রেষ্ঠ পার্শ্ব অভিনেতা বিভাগে অস্কার, বাফটা, গোল্ডেন গ্লোব ও স্ক্রিন অ্যাক্টরস গিল্ড পুরস্কার অর্জন করেন। তিনি আলেহান্দ্রো গোন্সালেস ইনারিতুর "টুয়েন্টি ওয়ান গ্রামস" (২০০৩) চলচ্চিত্রে জ্যাক জর্ডান চরিত্রে অভিনয় করে শ্রেষ্ঠ পার্শ্ব অভিনেতা বিভাগে অপর একটি অস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন এবং শ্রেষ্ঠ প্রধান চরিত্রে অভিনেতা বিভাগে বাফটা পুরস্কারের মনোনয়ন লাভ করেন।
দেল তোরো ১৯৯৫ সালে "দ্য ইউজুয়াল সাসপেক্টস্‌" ছবিতে ফ্রেড ফেনস্টার চরিত্রে এবং ১৯৯৬ সালে "বাস্কোয়াইট" ছবিতে বেনি দালমাউ চরিত্রে অভিনয়ের মধ্য দিয়ে পরিচিতি লাভ করেন, এবং এই দুটি কাজের জন্য টানা দুবার ইন্ডিপেন্ডেন্ট স্পিরিট পুরস্কার অর্জন করেন। তার অভিনীত অন্যান্য উল্লেখযোগ্য চলচ্চিত্র ভূমিকা হল "ফিয়ার অ্যান্ড লোথিং ইন লাস ভেগাস" (১৯৯৮)-এ ডক্টর গঞ্জো, "স্ন্যাচ" (২০০০)-এ জুয়াড়ি ফ্র্যাঙ্কি ফোর ফিঙ্গারস, "সিন সিটি" (২০০৫)-এ জ্যাকি বয়, "চে" (২০০৮)-এ বিপ্লবী চে গেভারা, যার জন্য তিনি কান চলচ্চিত্র উৎসবের শ্রেষ্ঠ অভিনেতার পুরস্কার অর্জন করেন; "সিকারিও" (২০১৫)-এ আলেয়ান্দ্রো, যার জন্য তিনি শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কারের মনোনয়ন লাভ করেন।
দেল তোরো ১৯৬৭ সালের ১৯শে ফেব্রুয়ারি পুয়ের্তো রিকোর সান জার্মানে জন্মগ্রহণ করেন। তার পিতা গুস্তাভো আদলফো দেল তোরো বেরমুদেস এবং মাতা মাতা ফাউস্তা জেনোভেভা সানচেস রিভেরা। তার পিতামাতা দুজনেই আইনজীবী ছিলেন। দেল তোরোর আরও কয়েকজন আত্মীয় পুয়ের্তো রিকোর আইন ব্যবস্থার সাথে সম্পৃক্ত। তার বড় ভাই গুস্তাভো দেল তোরো নিউ ইয়র্কের ব্রুকলিনের বুশউইক বিভাগের ওয়াইকফ হাইটস মেডিক্যাল সেন্টারের নির্বাহী সহ-সভাপতি ও প্রধান মেডিক্যাল কর্মকর্তা। তার প্র-পিতামহ রাফায়েল রিভেরা এসব্রি পন্সে এল পোলভোরিন অগ্নিকাণ্ডের নির্বাপনের বীরদের একজন এবং তিনি পরবর্তী কালে (১৯১৫-১৯১৭) এই শহরের মেয়রের দায়িত্ব পালন করেন। তার একজন প্র-প্রিতামহ কাতালান ছিলেন এবং তার একজন প্র-মাতামহী বাস্ক ছিলেন। দেল তোরোর অন্যান্য আত্মীয়দের মধ্যে রয়েছে পুয়ের্তো রিকান বাস্কেটবল খেলোয়াড় কার্লোস আরোয়ো, স্পেনীয় লাতিন প ও ইউরোড্যান্স গায়িয়কা রেবেকা পোউস দেল তোরো এবং পুয়ের্তো রিকান গায়িকা এলিসেও দেল তোরো।
নবজ্যোত কৌর সিধু

নবজ্যোত কাউর সিধু একজন ভারতীয় রাজনীতিবিদ এবং পাঞ্জাব আইন পরিষদের সাবেক সদস্য। ২০১২ সালে অমৃতসর থেকে ভারতীয় জনতা পার্টির প্রার্থী হিসাবে তিনি নির্বাচিত হন।
প্রধান সংসদ সচিব নিযুক্ত হন। তিনি পেশায় চিকিৎসক এবং রাজনীতিতে যোগ দিয়ে ২০১২ সালের জানুয়ারিতে পদত্যাগ করার আগে পাঞ্জাব স্বাস্থ্য বিভাগের দায়িত্ব পালন করেন৷ তিনি সাবেক ক্রিকেটার এবং কংগ্রেস নেতা নবজ্যোত সিং সিধু বিয়ে করেছেন। তাদের কারান এবং রাবিয়া নামে একটি ছেলে ও মেয়ে আছে৷
একটি পোস্টে মুখ্যমন্ত্রী প্রকাশ সিং বাদলকে আক্রমণ করার পরে তিনি অন্য একটি ফেসবুক পোস্টে মাধ্যমে বিজেপি থেকে পদত্যাগের ঘোষণা দেন। তার স্বামী, ক্রিকেটার, রাজনীতিবিদ নবজোট সিং সিধু| নবজ্যোত কাউর সিধু, 1 এপ্রিল 2016 তারিখে একটি পোস্টে বার্তা দিয়েছিলেন এতে বলা হয়, "অবশেষে আমি বিজেপি থেকে পদত্যাগ করেছি। বোঝা শেষ"৷
নবজোট কারা একটি স্টিং অপারেশন মাধ্যমে মোহালি একটি ব্যক্তিগত হাসপাতাল চলমান একটি সিনিয়র রাষ্ট্রীয় সরকারি মেডিকেল অফিসার উন্মুক্ত।স্বাস্থ্য অধিদফতরের সংস্কারের জন্য জাতীয় পিএনডিটি কমিটির সদস্য হওয়ার জন্য তখন কেন্দ্রীয় স্বাস্থ্যমন্ত্রী গুলাম নবী আজাদ সিধুকে আমন্ত্রণ জানান৷
সম্ভাবনার কথা আগেই জানা গিয়েছিল। রাজ্যসভা থেকে পদত্যাগের পর বিজেপি শিবির ছেড়ে আম আদমি পার্টিতে যোগ দিতে চলেছেন প্রাক্তন ক্রিকেটার তথা রাজনীতিক নভজ্যোত সিং সিধু।
রাজ্যসভা থেকে পদত্যাগের একদিন পরে মঙ্গলবার সাংবাদিক বৈঠকে নবজ্যোত সিং সিধুর আম আদমি পার্টিতে যোগ দেওয়ার কথা জানালেন তার বিধায়ক স্ত্রী নবজ্যোত কাউর। তিনি জানিয়েছেন, সিদ্ধান্ত পুনর্বিবেচনা করার কথা ভাবছেন না সিধু। এদিন নবজ্যোত কাউর জানিয়েছেন, 'আমার মনে হয়, সিধু স্পষ্ট ভাবেই তার পরবর্তী পদক্ষেপের কথা বলেছেন। দেখা যাক তিনি ভবিষ্যতে কী করেন। তিনি জানিয়েছেন, পঞ্জাবের জন্য কাজ করতে চান। আর সেটা করতে গেলে আম আদমি পার্টি ছাড়া উপায় নেই।'
পূর্ব অমৃতসরের বিধায় তথা স্বাস্থ্য মন্ত্রকের মুখ্য সংসদীয় সচিব কাউর জানান, 'আমি একজন বিধায়ক এবং দলের সংসদীয় সচিব। ভবিষ্যত্‍ সম্পর্কে এখনও কোনও সিদ্ধান্ত নিইনি। কিন্তু সিধু পঞ্জাবের জন্য কাজ করার সিদ্ধান্ত নিয়ে ফেলেছে। বুঝতেই পারছেন ওর সামনে কোন বিকল্প পথ খোলা রয়েছে।'
আপ-এর তরফ থেকে সিধুকে কি কোনও প্রস্তাব দেওয়া হয়েছে?
প্রশ্নের উত্তরে কাউর জানান, 'ও নিশ্চয় তাদের সঙ্গে কথা বলেছে। সাংবাদিক বৈঠক করে নিজের ভবিষ্যত পদক্ষেপের কথা জানাবে সিধু। আমি ওকে অন্ধের মতো অনুসরণ করি। তবে আগে সিধু সিদ্ধান্ত নিন। বর্তমানে আমি একজন বিজেপি বিধায়ক।'
সাগরিকা ঘোষ

সাগরিকা ঘোষ (জন্ম: ৮ নভেম্বর ১৯৬৪) হলেন একজন ভারতীয় সাংবাদিক, সংবাদ পরিবেশক এবং লেখক। তিনি একজন কলাম লেখকও এবং নিজেকে জনপ্রিয় দার্শনিক হিসেবে বিবৃত করেন। ১৯৯১ খ্রিষ্টাব্দ থেকে তিনি দ্য টাইমস অফ ইন্ডিয়া, আউটলুক এবং দ্য ইন্ডিয়ান এক্সপ্রেস সংবাদপত্রে সাংবাদিকের কাজ করেছেন। তিনি সিএনএন-আইবিএন নিউজ নেটওয়র্কের ডেপুটি এডিটর এবং একজন প্রাইম টাইম অ্যাঙ্কার ছিলেন। সাগরিকা ঘোষ সাংবাদিকতায় একাধিক পুরস্কার পেয়েছেন এবং তিনি দুটো উপন্যাসের লেখক, তার মধ্যে একটা ছিল সর্বাধিক বিক্রি হওয়া ইন্দিরা গান্ধির জীবনপঞ্জী, 'ইন্দিরা, ইন্ডিয়াজ মোস্ট পাওয়ারফুল প্রাইম মিনিস্টার'। এই জীবনপঞ্জী থেকে চলচ্চিত্র তৈরি করার কথা হচ্ছে। সম্প্রতি তার একটা বই প্রকাশিত হয়েছে, 'হোয়াই আই অ্যাম আ লিবারাল, ম্যানিফেস্টো ফর ইন্ডিয়ান্স হু বিলিভড ইন ইন্ডিভিজুয়াল ফ্রিডম'। সাম্প্রতিকতম এই বইতে সাগরিকা নিজেকে একজন উদার বলে বর্ণনা করেছেন, যিনি বিশ্বাস করেন আইনের শাসন, সীমিত সরকার, শক্তিশালী প্রতিষ্ঠানসমূহ এবং ব্যক্তিগত স্বাধীনতা। তিনি বিবেচনার জন্যে এই যুক্তি দেখান যে, যদিও ১৯৪৭ খ্রিষ্টাব্দে ভারত প্রজাতন্ত্র একটা উদার গণতন্ত্র হিসেবে প্রতিষ্ঠিত হয়েছিল, পরবর্তীতে ভারতের সরকারগুলো স্বাধীনোত্তর সময়কালে ব্যক্তি স্বাধীনতার ওপর আক্রমণ করতে উদ্যত হয়েছে এবং সরকারের ক্ষমতা ভীষণভাবে বাড়িয়েছে অথবা সেই ক্ষমতা যাকে তিনি বলেছেন ভারতীয় 'বিশাল রাষ্ট্র'। সাগরিকা ঘোষ ২০১৪ খ্রিষ্টাব্দের জুলাইতে সিএনএন-আইবিএন-এর ডেপুটি এডিটর পদে ইস্তফা দেন। তিনি এখন টাইমস অফ ইন্ডিয়া সংবাদপত্রের কন্সাল্টিং এডিটর।
সাগরিকা ঘোষ দিল্লি শহরের সেন্ট স্টিফেন্স কলেজ থেকে ইতিহাস স্নাতক হয়েছিলেন। ১৯৮৭ খ্রিষ্টাব্দে একজন রোডস স্কলারশিপ গ্রহীতা, ম্যাগদালেন কলেজ থেকে তিনি আধুনিক ইতিহাসে স্নাতক এবং সেন্ট অ্যান্টনিজ কলেজ, অক্সফোর্ড থেকে এমফিল। ১৯৯১ খ্রিষ্টাব্দ থেকে তিনি দ্য টাইমস অফ ইন্ডিয়া সংবাদপত্র, আউটলুক ম্যাগাজিন এবং ইন্ডিয়ান এক্সপ্রেস সংবাদপত্রে কাজ করেছিলেন এবং সিএনএন-আইবিএন নিউজ নেটওয়র্কে ডেপুটি এডিটর ও প্রাইম টাইম অ্যাঙ্কার ছিলেন।
সাগরিকা ঘোষ প্রাক্তন ১৯৬০ ব্যাচের ইন্ডিয়ান অ্যাডমিনিস্ট্রেটিভ সার্ভিস আধিকারিক এবং ভারতীয় পাব্লিক টেলিভিশন নেটওয়র্ক দূরদর্শনএর ডিরেক্টর জেনারেল ভাস্কর ঘোষ মহাশয়ের কন্যা। তার দুই পিসিমার একজন অরুন্ধতী ঘোষ, প্রাক্তন রাষ্ট্রদূত ও কূটনীতিবিদ এবং অন্যজন হলেন ভারতীয় সুপ্রিম কোর্ট-এর প্রাক্তন মাননীয়া বিচারপতি রুমা পাল। সাগরিকা বিয়ে করেছিলেন সাংবাদিক এবং সংবাদ পরিবেশক রাজদীপ সারদেশাই মহাশয়কে। রাজদীপ এবং সাগরিকার দুই সন্তান, পুত্র ঈশান এবং কন্যা তারিণী।
২০১৩ খ্রিষ্টাব্দে আম আদমি পার্টির অরবিন্দ কেজরিওয়াল সাগরিকা ঘোষের সঙ্গে টুইটার ইন্টারভিউ দিয়েছিলেন, যেটা প্রথম নজির হয়ে আছে যে, নির্বাচনের আগে কোনো ভারতীয় রাজনীতিকের সোশ্যাল মিডিয়ায় সাক্ষাৎকার।
আস্তিক্যবাদ বিরোধিতা

আস্তিক্যবাদ বিরোধিতা () হচ্ছে আস্তিক্যবাদ এর বিরোধিতা করা। এ পদ বাচ্যের ব্যবহারের ক্ষেত্রে বিস্তৃত সীমা রয়েছে। সাধারণ ধর্মনিরপেক্ষ প্রসঙ্গ অনুযায়ী আস্তিক্যবাদ বিরোধিতা হলোঃ যে কোন প্রকার দৈবশক্তিতে বিশ্বাসের স্পষ্ট বিরোধিতা করা।
১৭৮৮ সালে এ পদবাচ্য প্রথম ইংরেজিতে ব্যবহার করা হয়েছে বলে ইতিহাস সাক্ষ্য দেয়। ধাতুগত অর্থ বিবেচনা করলে এর প্রথম অংশ "এন্টি এবং শেষ অংশ "থিসিজম এসেছ গ্রিক ভাষা থেকে, যার অর্থ যথাক্রমে বিরোধী আস্তিকতা, অর্থাৎ আস্তিক্যবাদ বিরোধিতা
"অক্সফোর্ড ইংরেজি অভিধান" প্রতি আস্তিক্যবাদ এর সংজ্ঞায় উল্লেখ করেছে, যে ব্যক্তি ঈশ্বরের অস্তিত্বের বিশ্বাসের বিরোধিতা করে তিনি প্রত্যাস্তিক্যবাদী। ১৮৩৩ সালে সর্বপ্রথম এই পদবাচ্যের ব্যাখ্যা দেওয়া হয়। যারা আস্তিক্যবাদকে বিপজ্জনক, ধ্বংসাত্মক এবং ক্ষতিকর কাজকে প্রণোদিত করার পিছনের কারণ মনে করেন, তারাই কালক্রমে প্রতি-আস্তিক্যবাদী হিসেবে বর্তমানে অভিহিত হন। ক্রিস্টোফার হিচেন্স উদাহরণ হিসেবে "লেটার টু অ্যা ইয়াং কনট্রেইনে" লিখেন, আমি শুধুমাত্র একজন নাস্তিক নই আমি একজন প্রতি আস্তিক্যবাদীও। আমি শুধুমাত্র সমস্ত ধর্ম অসত্য এ বিষয়টি বলেই নিজের কার্য শেষ করি না। আমি গির্জার ক্ষমতার অপব্যবহার এবং ধর্মীয় বিশ্বাসের প্রভাব এবং তার ক্ষতিকর অবস্থা সংক্রান্ত বিষয়গুলো নিয়েও আলোচনা করে থাকি।"
প্রতি আস্তিক্যবাদের ভিন্ন সংজ্ঞা বিভিন্ন দার্শনিক দিয়েছেন। ফরাসি ক্যাথলিক দার্শনিক জ্যাকুয়াস মারিটেইন সংজ্ঞা দিতে গিয়ে বলেন, "যেসব বিষয়ে আমাদের প্রতিনিয়ত ঈশ্বরের কথা স্মরণ করিয়ে দেয় তার বিরুদ্ধে সক্রিয় সংগ্রামই হলো প্রতি আস্তিক্যবাদিতা" (পৃষ্ঠা ১০৪)।
ঈশ্বরের অস্তিত্বের বিরোধিতাকে অনেক সময় ডিসিথিজম নামেও অভিহিত করা হয়। ডিসিথিজম শব্দের অর্থ হলোঃ এক নির্দয় দৈবশক্তির প্রতি বিশ্বাস। মিসোথিজমের বিকল্প হিসেবে এই পদবাচ্য অনেক সময় ব্যবহার করা হয়। এর অর্থ হল "ঈশ্বরের সুস্পষ্ট ঘৃণা"র প্রকাশ।
ক্রিস্টোফার নিউ ১৯৯৩ সালে তার মানস পরীক্ষায় প্রত্যাস্তিক্যবাদ কে ভিন্ন ভাবে ব্যবহার করেন। তিনি তার প্রবন্ধে নিকৃষ্ট ঈশ্বরের অস্তিত্বের পক্ষে তর্ক করলে তা কীরূপ হবে তার কল্পনা করেন। তার মতে প্রত্যাস্তিক্যবাদীরাই এরূপ তর্ক উত্থাপন করবে। "আস্তিক্যবাদীরা যেমন পরম দয়ালু, পরম ক্ষমাশীল, সর্বজ্ঞ স্রষ্টার চিন্তা করেন এবং তাদের মতে সেই মহান সত্তা সম্পুর্ণরূপে ভালো। ঠিক একই রকম ভাবে যদি নিখুঁত শয়তান ঈশ্বরের প্রতিচ্ছবি আকা যায়, তবে সে শয়তান ঈশ্বরকে প্রত্যাস্তিক্যবাদীরা বিশ্বাস করবেন"। এমনটাই নিউয়ের অভিমত ছিল। পরবর্তীতে ওয়ালেস এ. মার্ফি তার কাজে নিউয়ের প্রত্যাস্তিক্যবাদের ব্যবহার পুনরায় ব্যবহার করেন।
মার্লে ওবেরন

মার্লে ওবেরন (; জন্ম: এস্টেল মার্লে ওব্রায়েন টমসন, ১৯ ফেব্রুয়ারি ১৯১১ - ২৩ নভেম্বর ১৯৭৯) ছিলেন একজন ব্রিটিশ-মার্কিন অভিনেত্রী। তিনি ব্রিটিশ চলচ্চিত্র "দ্য প্রাইভেট লাইফ অব এইটথ হেনরি" (১৯৩৩)-এ অ্যান বলেইন চরিত্রে অভিনয়ের মধ্যে দিয়ে তার চলচ্চিত্র জীবন শুরু করেন। "দ্য স্কারলেট পিম্পার্নেল" (১৯৩৪) ছবিতে সফলতা অর্জনের পর তিনি স্যামুয়েল গোল্ডউইনের ছবিতে অভিনয়ের জন্য মার্কিন যুক্তরাষ্ট্রে যান। তিনি "দ্য ডার্ক অ্যাঞ্জেল" (১৯৩৫) ছবিতে অভিনয় করে শ্রেষ্ঠ অভিনেত্রীর জন্য একাডেমি পুরস্কারের মনোনয়ন লাভ করেন। ১৯৩৭ সালে এক গাড়ি দুর্ঘটনায় তিনি মুখে আঘাত পান। তিনি আঘাত সারিয়ে ১৯৭৩ সাল পর্যন্ত চলচ্চিত্র ও টেলিভিশনে সক্রিয় ছিলেন। তিনি ত্রিশটির অধিক চলচ্চিত্রে অভিনয় করেছেন, তন্মধ্যে তার সবচেয়ে উল্লেখযোগ্য চলচ্চিত্র ছিল "উদারিং হাইটস্‌" (১৯৩৯)।
এস্টেল মার্লে ওব্রায়েন টমসন ১৯১১ সালের ১৯শে ফেব্রুয়ারি ব্রিটিশ ভারতের বম্বে শহরে জন্মগ্রহণ করেন। ১৯১১ সালে রাজা পঞ্চম জর্জের সাথে রানী ম্যারির ভারতে আগমনের সম্মানার্থে মার্লের ডাকনাম প্রদান করা হয় "কুইনি"। মার্লের জন্মসনদে উল্লেখ রয়েছে তার পিতা আর্থার টেরেন্স ওব্রায়েন টমসন ছিলেন একজন ব্রিটিশ যন্ত্র প্রকৌশলী, যিনি ডার্লিংটনের নিবাসী ছিলেন এবং ভারতের রেলওয়েতে কর্মরত ছিলেন। তার জন্মসনদ অনুযায়ী তার মাতা শার্লট সেলবি ইউরেশীয়, যিনি সিলনের নিবাসী ছিলেন এবং তার পূর্বপূরুষগণ মাওরি ছিলেন। মার্লের প্রকৃত মাতা ছিলেন শার্লটের ১২ বছর বয়সী কন্যা কনস্ট্যান্স। চা বাগানের আইরিশ ফোরম্যান হেনরি আলফ্রেড সেলবির সাথে শার্লটের সম্পর্ক ছিল এবং শার্লট ১৪ বছর বয়সে কনস্ট্যান্সকে জন্ম দেন।
মাসসিমো ত্রোইসি

মাসসিমো ত্রোইসি (; ১৯ ফেব্রুয়ারি ১৯৫৩ - ৪ জুন ১৯৯৪) ছিলেন একজন ইতালীয় অভিনেতা, চিত্রনাট্যকার ও চলচ্চিত্র পরিচালক। তিনি মঞ্চে তার অভিনয় জীবন শুরু করেন এবং টেলিভিশন ধারাবাহিকে অভিনয় করে খ্যাতি অর্জন করেন। তিনি "রিকোমিনসো দা ত্রে" (১৯৮১, "তিন থেকে শুরু করছি"), এবং "ইল পোস্তিনো" (১৯৯৪, "পোস্টম্যান") চলচ্চিত্রে অভিনয়ের জন্য সর্বাধিক খ্যাতি অর্জন করেন, শেষোক্ত চলচ্চিত্রের জন্য তিনি শ্রেষ্ঠ অভিনেতা ও শ্রেষ্ঠ লেখনী বিভাগে দুটি একাডেমি পুরস্কার, দুটি গোল্ডেন গ্লোব পুরস্কার ও দুটি বাফটা পুরস্কারের মনোনয়ন লাভ করেন।
আইসিএও বিমানবন্দর কোড

ইন্টারন্যাশনাল সিভিল এভিয়েশন অর্গানাইজেসন এয়ারপোর্ট কোড হচ্ছে আন্তর্জাতিক মান্যতা সম্পন্ন বিশ্বের বিভিন্ন বিমানবন্দরগুলোর সনাক্তকারী কোড। এটি জাতিসংঘের অন্তর্গত আন্তর্জাতিক বেসামরিক বিমান সংস্থা নিয়ন্ত্রিত। কোডটি চার অংকের হয়ে থাকে।
বান্নু বিভাগ

বনু বিভাগ পাকিস্তানের খাইবার পাখতুনখোয়া প্রদেশের প্রশাসনিক বিভাগ ছিল, যেটি ২০০০ সালে সংস্কারের তৃতীয় পর্যায়ের সরকার বিলুপ্ত না হওয়ার আগ পর্যন্ত বিভাগ হিসেবে পরিচালিত হত। ১৯৯০ সালে ডেরা ইসমাইল খান বিভাগ থেকে আলাদা করে এই বিভাগটি তৈরি করা হয়েছিল।
বিভিন্ন জেলা বিলুপ্ত হওয়ার পর নিম্নলিখিত জেলাগুলি বনু বিভাগে বিদ্যমান:
মোর (সাউন্ডট্র্যাক)

মোর ব্রিটিশ রক ব্যান্ড পিংক ফ্লয়েডের প্রথম সাউন্ডট্র্যাক এবং তৃতীয় স্টুডিও অ্যালবাম। এটি ১৯৬৯ সালের ১৩ জুন ইএমআই কলাম্বিয়া থেকে যুক্তরাজ্যে এবং ৯ আগস্ট টাওয়ার রেকর্ডস থেকে মার্কিন যুক্তরাষ্ট্রে প্রকাশিত হয়। এটি ১৯৬৯ সালের একই নামের চলচ্চিত্রের জন্য নির্মিত সাউন্ডট্র্যাক, যেটি প্রাথমিকভাবে ইবিজায় ধারণকৃত বারবেট শ্রোডারের পরিচালনায় অভিষেক চলচ্চিত্র। এটি ছিল প্রাক্তন ব্যান্ড নেতা সিড ব্যারেটের কোন প্রকার সাহচার্য ব্যাতীত ব্যান্ডের প্রথম অ্যালবাম।
অ্যালবামটি যুক্তরাজ্যের শীর্ষ দশটি হিট অ্যালবামের একটি ছিল, তবে এটি মিশ্র পর্যালোচনা লাভ করেছিল। যদিও পরবর্তী বছরগুলিতেএর বেশকিছু গান সরাসরি পরিবেশনায় জনপ্রিয় হয়ে উঠে।
পিংক ফ্লয়েড এই অ্যালবামের আগে বেশকয়েকটি চলচ্চিত্রের সঙ্গীত রেকর্ড করেছিল। ১৯৬৭ সালের ডিসেম্বরে, তারা বিবিসি'র "টুমরো'স ওয়ার্ল্ড" অনুষ্ঠানে প্রদর্শিত হয়, একটি লাইট শোতে পরিবেশন করেছিল এবং পরের বছর "দ্য কমিটি" চলচ্চিত্রের জন্য কিছু যন্ত্রসঙ্গীত রেকর্ড করে।
মোর চলচ্চিত্রটিতে ইবিজার একজন তরুণ হিচহাইকারকে দেখানো হয়েছে যে পার্টির দৃশ্যসমূহ এবং মাদক গ্রহণের সাথে হেরোইন অপব্যবহারে মাধ্যমে আত্মহত্যা করেছিল। পরিচালক বারবেট শ্রোডার পিংক ফ্লয়েডের একজন অনুরাগী ছিলেন, এবং তাদের সাথে কাজ করার জন্য লন্ডনে চলচ্চিত্রের একটি মোটামুটি কাট নিয়ে উপস্থিত হন। সাধারণ ব্যাকগ্রাউন্ড মিউজিকের পরিবর্তে, শ্রোডার চেয়েছিলেন যে গানগুলি চলচ্চিত্রে দেখানো হোক, যেমন একটি পার্টিতে রেকর্ড বাজানো হচ্ছে এমন। তবে পিংক ফ্লয়েড অনুমান করেছিল যে তারা যদি তাদের রেকর্ডিং এবং ট্যুরিং ক্যারিয়ারে কাজ না করে তবে তারা চলচ্চিত্রের কম্পোজার হিসেবে ক্যারিয়ারে শাখা তৈরি করতে পারে। ড্রামার নিক মেইসন পরে বলেছিলেন যে চলচ্চিত্রটি "আমরা নিয়মিতভাবে উৎপাদিত কিছু রম্বলিং, স্কুইকস এবং সাউন্ড টেক্সচারের জন্য আদর্শভাবে উপযুক্ত"।
অলমিউজিক এবং মার্টিন পপফ থেকে নেওয়া:
উদ্ধৃতিসমূহ
উৎস
ডেরা ইসমাইল খান বিভাগ

ডেরা ইসমাইল খান বিভাগ পাকিস্তানের খাইবার পাখতুনখোয়া প্রদেশের প্রশাসনিক বিভাগ ছিল, যেটি ২০০০ সালে সরকারের সংস্কারের তৃতীয় পর্যায়ে বিলুপ্ত না হওয়ার আগ পর্যন্ত বিভাগ হিসেবে পরিচালিত হত। ১৯৯০ সালের আগ পর্যন্ত এটি বনু বিভাগের অন্তর্ভুক্ত ছিল।
বিভিন্ন জেলা বিলুপ্ত হওয়ার পর নিম্নলিখিত জেলাগুলি ডেরা ইসমাইল খান বিভাগে বিদ্যমান:
হাজারা বিভাগ

হাজারা (হিন্দকো/, ) পাকিস্তানের খাইবার পাখতুনখোয়া প্রদেশের উত্তর-পূর্ব অংশে অবস্থিত একটি অঞ্চল। এটি সিন্ধু নদীর পূর্ব দিকে অবস্থিত এবং এখানে মোট ৭টি জেলা অন্তর্ভুক্ত রয়েছে: অ্যাবোটাবাদ, বটগ্রাম, হরিপুর, মনসেহরা, উচ্চ কোহিস্তান, নিম্ন কোহিস্তান, এবং টোরঘার।
২০০০ সালে, প্রশাসনিক বিভাগগুলি বিলুপ্ত করে দেওয়া হয় এবং ৪র্থ পর্যায়ের এসে জেলাগুলি পাকিস্তানের নতুন ৩য় স্তর হিসাবে পরিগণিত হয়। বিভিন্ন জেলা বিলুপ্ত হওয়ার পর নিম্নলিখিত জেলাগুলি হাজারা বিভাগে বিদ্যমান:
সবশেষে, ২০০৮ সালে সকল প্রশাসনিক বিভাগ পুনরুদ্ধার করে হাজারা বিভাগ ফিরিয়ে আনা হয়।
কোহাত বিভাগ

কোহাত বিভাগ পাকিস্তানের খাইবার পাখতুনখোয়া প্রদেশের প্রশাসনিক বিভাগ ছিল, যেটি ২০০০ সালে সংস্কারের তৃতীয় পর্যায়ের সরকার বিলুপ্ত না হওয়ার আগ পর্যন্ত বিভাগ হিসেবে পরিচালিত হত। ১৯৪৭ সালের স্বাধীনতাকালীন সময়ে, কোহাত পেশোয়ার বিভাগের একটি জেলা ছিল, তবে ১৯৭৬ সালে এটি একটি পৃথক বিভাগ হিসেবে গঠন করা হয়েছিল।
বিভিন্ন জেলা বিলুপ্ত হওয়ার পর নিম্নলিখিত জেলাগুলি কোহাত বিভাগে বিদ্যমান:
ফ্রোজেন ২

ফ্রোজেন ২ (ইংরেজি: Frozen 2; অথবা Frozen II হিসেবে শৈলীকৃত) হলো ওয়াল্ট ডিজনি এনিমেশন স্টুডিও কর্তৃক তৈরি একটি আসন্ন মার্কিন সঙ্গীতধর্মী এবং কল্পকাহিনীভিত্তিক কম্পিউটার অ্যানিমেটেড চলচ্চিত্র। এটি ২০১৩ সালের ২২শে নভেম্বরে মুক্তিপ্রাপ্ত ফ্রোজেন চলচ্চিত্রের দ্বিতীয় সংস্করণ। পূর্বের চলচ্চিত্রের মতো এই চলচ্চিত্রেও মূল চরিত্রগুলোতে ক্রিস্টেন বেল, ইডিনা মেনজেল, জনাথন গ্রফ এবং জশ গ্যাড কণ্ঠ দিয়েছেন; এর পাশাপাশি ইভান রাশেল উড এবং স্টার্লিং কে. ব্রাউন প্রথমবারের মতো কণ্ঠ দিয়েছেন। এই চলচ্চিত্রটি ২০১৯ সালের ২২শে নভেম্বরে ওয়াল্ট ডিজনি পিকচার্স দ্বারা ২ডি, ৩ডি এবং আইম্যাক্স ৩ডি-তে মুক্তি পাবে।
প্রথম চলচ্চিত্রের ঘটনার তিন বছর পর, এলসা উত্তর দিক থেকে একটি অদ্ভুত শব্দ শুনতে শুরু করে।রানী এলসা, তার বোন আনা, ক্রিস্টোফ, ওলাফ এবং সভেন এলসার ক্ষমতার উৎস খুঁজতে এবং তাদের রাজ্যকে রক্ষা করতে তাদের স্বদেশ,অ্যারেন্ডেলের বাইরে একটি নতুন যাত্রা শুরু করে।
"ফ্রোজেন ২" ২০১৯ সালের ২২শে নভেম্বরে ওয়াল্ট ডিজনি পিকচার্স কর্তৃক ২ডি, ৩ডি এবং আইম্যাক্স ৩ডি-তে মুক্তি পাবে। এর পূর্বে এটির মুক্তির তারিখ ২০১৯ সালের ২৭শে নভেম্বর ঘোষিত হয়েছিল।
মালাকান্দ বিভাগ

মালাকান্দ বিভাগ পাকিস্তানের খাইবার পাখতুনখোয়া প্রদেশে (উত্তর পশ্চিম সীমান্ত প্রদেশ) অবস্থিত একটি প্রশাসনিক বিভাগ।
বর্তমানে, মিরপুর বিভাগের মধ্যে নিম্নলিখিত জেলা রয়েছে: 
১৯৭০ সাল পর্যন্ত এলাকাটি উপজাতীয় এলাকা হিসেবে পরিচিত ছিল মালাকান্দ এজেন্সি নামে। ১৯৭০ সালে, মালকান্দ বিভাগটি চিত্রল, দির ও সোয়াত (১৯৬৯ সালে পশ্চিম পাকিস্তানে অন্তর্ভুক্ত ছিল) এবং মালাকান্দের সুরক্ষিত এলাকা নামে পরিচিত মালকান্দ দুর্গের একটি এলাকা থেকে গঠন করা হয়েছিল। মালাকান্দ বিভাগের রাজধানী সাইদু শরীফ এবং মিংগোরা হচ্ছে এখানকার বৃহত্তম শহর।
আয়োডিন সংখ্যা

আয়োডিন সংখ্যা পদটি ফ্যাটি অ্যাসিডের (যেমন: তেল, চর্বি ইত্যাদি) অসম্পৃক্ততার পরিমাণ নির্ণয়ে ব্যবহৃত হয়। ১০০ গ্রাম ফ্যাটি অ্যাসিডের সঙ্গে সম্পূর্ণরূপে বিক্রিয়া করতে যত গ্রাম আয়োডিন প্রয়োজন হয়, সেই গ্রাম-সংখ্যাই হলো উক্ত ফ্যাটি অ্যাসিডের আয়োডিন সংখ্যা। যে ফ্যাটি অ্যাসিড-এ যত বেশি সংখ্যক অসম্পৃক্ত C=C অর্থাৎ কার্বন-কার্বন দ্বিবন্ধন থাকে, তার সঙ্গে বিক্রিয়া করার জন্য তত বেশি পরিমাণ আয়োডিন প্রয়োজন হয়।
অতিরিক্ত ব্রোমিন আয়োডাইড দ্বারা বিজারিত হয়ে ব্রোমাইড আয়নে পরিণত হয়।
সবশেষে সোডিয়াম থায়োসালফেট দ্বারা টাইট্রেশনের মাধ্যমে আগের বিক্রিয়াটিতে উৎপন্ন আয়োডিনের পরিমাণ নির্ণীত হয়।
শাই লাভ

শাই লাভ, যিনি Shy Luv নামেও পরিচিত (জন্ম: ২৭শে নভেম্বর, ১৯৭৮) একজন ইতালিয়ান এবং পুয়ের্তো রিচান বংশোদ্ভূত মার্কিন পর্নোগ্রাফিক অভিনেত্রী। ২০০৩ সাল থেকে তিনি পর্নোগ্রাফি শিল্পের সাথে জড়িত।
নিউ হ্যাভেন, কানেটিকাটে লাভ বড় হয়ে উঠেন। তিনি তার পেশাগত জীবন শুরু করেন সার্টিফাইয়েড পাবলিক অ্যাকাউন্টেন্ট হিসেবে। এছাড়ারও তার একটি স্নাতক ও দুটি স্নাতকোত্তর ডিগ্রি রয়েছে।
২০০৭ সালে গেমলিংকের সাথে এক সাক্ষাৎকারে তিনি তার স্বামীর সাথে সম্পর্কের ব্যপারটি ব্যাখ্যা করেন। তিনি বলেন, তার স্বামীর সাথে তার সম্পর্ক তৃতীয় ব্যক্তির সাথে সম্পর্কের মতো। এছাড়াও লাভ অন্য মেয়েদের সাথে খেলতে ভালোবাসেন। তার দুই সন্তান রয়েছে।
২০০৮ সালের জানুয়ারিতে কলোরাডো স্প্রিং এ প্রতিষ্ঠিত "13 Pure" নামক নাইটক্লাবের কিছু অংশের মালিক তিনি। 
২০০৬ সালে লাভ তার নিজের প্রতিভা সংস্থা, প্রাপ্তবয়স্ক প্রতিভা ম্যানেজার, এবং চুক্তি মেয়ে হিসেবে স্বাক্ষর করেন মেমফিস মনরো এবং লিসা ডেনিয়েলস। ২০১০ সালে আরেকটি কোম্পানির সাথে শাই লাভ তার কোম্পানি একীভূত করেন। ২০১৩ সালে, তিনি তার কোম্পানির অংশটুকু তার ব্যবসায়ীক পার্টনার মার্ক স্কেচারের কাছে বিক্রয় করে দেয়।
মর্দান বিভাগ

মর্দান বিভাগ পাকিস্তানের খাইবার পাখতুনখোয়া প্রদেশের প্রশাসনিক বিভাগ ছিল, যেটি ২০০০ সালে পুনর্গঠন করার তৃতীয় পর্যায়ের সরকার বিলুপ্ত না হওয়ার আগ পর্যন্ত বিভাগ হিসেবে পরিচালিত হত।
বিভিন্ন জেলা বিলুপ্ত হওয়ার পর নিম্নলিখিত জেলাগুলি মর্দান বিভাগে বিদ্যমান রয়েছে:
কীর্তি জয়কুমার

কীর্তি জয়কুমার (জন্ম ১৫ ডিসেম্বর ১৯৮৭) একজন ভারতীয় নারী অধিকার কর্মী, একজন সামাজিক উদ্যোক্তা, একজন শান্তিবাদী কর্মী, শিল্পী, আইনজীবী এবং লেখিকা।
তিনি রেড এলিফ্যান্ট ফাউন্ডেশন প্রতিষ্ঠা করেন, বেসামরিক শান্তি প্রতিষ্ঠা এবং লিঙ্গ সমতাবাদের সক্রিয়তা নিয়ে নির্মিত একটি উদ্যোগ। তিনি স্টোরিজ অফ হোপ গল্পের লেখক, ছোট গল্পের সংগ্রহ; ডোভস ল্যামেন্ট, ছোট গল্পগুলির একটি সংগ্রহ। তিনি ২০১২ এবং ২০১৩ সালে দুবার জাতিসংঘের অনলাইন ভলান্টিয়ার্স অ্যাওয়ার্ডস এবং ২০১১ সালে মার্কিন রাষ্ট্রপতির পদক পদক পান।
পেশোয়ার বিভাগ

পেশোয়ার বিভাগ পাকিস্তানের খাইবার পাখতুনখোয়া প্রদেশের প্রশাসনিক বিভাগ ছিল, যেটি ২০০০ সালে সংস্কারের তৃতীয় পর্যায়ে সরকার বিলুপ্ত না হওয়ার আগ পর্যন্ত বিভাগ হিসেবে পরিচালিত হত। ১৯৪৭ সালে স্বাধীনতায়, খাইবার পাখতুনখোয়া (তারপর উত্তর-পশ্চিম সীমান্ত প্রদেশ) দুটি বিভাগে বিভক্ত করা হয়, একটি ডেরা ইসমাইল খান এবং অপরটি পেশোয়ার।
বিভিন্ন জেলা বিলুপ্ত হওয়ার পর নিম্নলিখিত জেলাগুলি পেশোয়ার বিভাগে বিদ্যমান:
পেশোয়ার প্রাচীন নাম পুরুশপুর। পেশোয়ার বিভাগ মূলত ব্রিটিশ ভারতের উত্তর-পশ্চিম সীমান্ত প্রদেশের একটি জেলা ছিল। জেলাটি প্রশাসনিকভাবে ৫টি তহসিলে বিভক্ত করা হয়েছিল:
এলিজাবেথ ব্ল্যাকওয়েল

এলিজাবেথ ব্ল্যাকওয়েল (; ৩ ফেব্রুয়ারি, ১৮২১ - ৩১ মে, ১৯১০) ছিলেন একজন ব্রিটিশ চিকিৎসক যিনি যুক্তরাষ্ট্রে প্রথম নারী হিসাবে চিকিৎসা বিজ্ঞানের ডিগ্রী (ডক্টর অব মেডিসিন) অর্জন করেন এবং তিনি যুক্তরাজ্যের জেনারেল মেডিকেল কাউন্সিলে (জিএমসি) প্রথম নারী ছিলেন। যুক্তরাজ্য ও যুক্তরাষ্ট্র দুটো দেশেই তিনি একজন সামাজিক ও নৈতিক সংস্কারক হয়ে গুরুত্বপূর্ণ ভূমিকা পালন করেন। চিকিৎসা ক্ষেত্রে নারীদের উন্নয়নে তিনি অবদান রেখেছেন এবং তার নামে পুরস্কার (এলিজাবেথ ব্ল্যাকওয়েল মেডাল) একজন নারী চিকিৎসককে বার্ষিক ভিত্তিতে বিতরণ করা হয়।
ব্ল্যাকওয়েল প্রাথমিকভাবে মেডিসিনে কর্মজীবনে অনাগ্রহী ছিলেন, বিশেষ করে যখন তার স্কুলের শিক্ষক শারীরবৃত্তিকে সক্ষম করে এমন দৃষ্টিশক্তি অধ্যয়নের জন্য একটি শিক্ষার হাতিয়ার হিসেবে ব্যবহার করার জন্য একটি ষাঁড়ের চোখ নিয়ে আসেন।
কাপাসিয়া ইউনিয়ন, কাপাসিয়া

কাপাসিয়া ইউনিয়ন বাংলাদেশের গাজীপুর জেলার কাপাসিয়া উপজেলার অন্তর্গত একটি ইউনিয়ন।
এই ইউনিয়ন ২০টি গ্রাম নিয়ে গঠিত যা ১৪টি মৌজার আওতাভুক্ত। গ্রামগুলি হল:
৯৮,৬৬৫
লোকসংখ্যা– ৫২৬৬৫জন(প্রায়) (২০১১সালের আদমশুমারি অনুযায়ী)
যোগাযোগ ব্যবস্থা হিসেবে বাস আছে। ঢাকা মহাখালী, গাজীপুর বাসস্ট্যান্ড থেকে বাসে উঠে সোজা আ.আ.হা তৌফিক জনসেবা কেন্দ্র, কাপাসিয়া বাস স্টেশন, কাপাসিয়া বাজার নেমে পূর্ব-দক্ষিণ রাস্তা ধরে অটোরিক্সা অথবা সি এন জি, দিয়ে কাপাসিয়া বাজার। বাজারের সাইটে নদীর তীরে ইউনিয়ন অফিস। সম্রাট, জলসিরি, অন্যনা, গাজীপুর পরিবহন তাছাড়াও রয়েছে মালামাল পরিবহনের জন্য ভ্যান, পিকাপ, লরি, ট্রলি ইত্যাদি চলাচল করে।
এই ইউনিয়নে কারিগরী কলেজ টি, প্রাথমিক বিদ্যালয় টি, মাদ্রাসা টি, মাধ্যমিক বিদ্যালয় টি রয়েছে।শিক্ষা প্রতিষ্ঠান এর জন্য বিখ্যাত।
কাপাসিয়া বাজার, বল খেলার বাজার,পাবুরের বাজার, বলদা বাজার
লুটেরচর ইউনিয়ন

লুটেরচর বাংলাদেশের কুমিল্লা জেলার অন্তর্গত মেঘনা উপজেলার একটি ইউনিয়ন।
লুটেরচর ইউনিয়নের ওয়ার্ড ভিত্তিক ভোটার সংখ্যা
১৯৯১ সালে ১০টি গ্রাম নিয়ে লুটেরচর ইউনিয়ন প্রতিষ্ঠিত হয়। তবে এ ইউনিয়ন পরিষদটি পূর্বে দাউদকান্দি উপজেলার বৃহত্তর গোবিন্দপুর ইউনিয়নের অংশ ছিল।
মেঘনা উপজেলার দক্ষিণ-পশ্চিমাংশে লুটেরচর ইউনিয়নের অবস্থান। এ ইউনিয়নের উত্তর-পূর্বে গোবিন্দপুর ইউনিয়ন; উত্তরে ভাওরখোলা ইউনিয়ন, মেঘনা নদী ও মুন্সীগঞ্জ জেলার গজারিয়া উপজেলার বালুয়াকান্দি ইউনিয়ন; পশ্চিমে মেঘনা নদী ও মুন্সীগঞ্জ জেলার গজারিয়া উপজেলার টেঙ্গারচর ইউনিয়ন; দক্ষিণ-পশ্চিমে মেঘনা নদী ও মুন্সীগঞ্জ জেলার গজারিয়া উপজেলার ভবেরচর ইউনিয়ন; দক্ষিণে মেঘনা নদী ও মুন্সীগঞ্জ জেলার গজারিয়া উপজেলার বাউশিয়া ইউনিয়ন এবং দক্ষিণ-পূর্বে কাঁঠালিয়া নদী ও দাউদকান্দি উপজেলার দাউদকান্দি উত্তর ইউনিয়ন অবস্থিত।
লুটেরচর ইউনিয়ন মেঘনা উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম মেঘনা থানার আওতাধীন। এটি জাতীয় সংসদের ২৫০নং নির্বাচনী এলাকা কুমিল্লা-২ এর অংশ। এ ইউনিয়নের গ্রামগুলো হল:
মোহাম্মদপুর স্বাস্থ্য ও পরিবার কল্যান কেন্দ্র
শেখেরগাঁও কমিউনিটি ক্লিনিক
বেথুয়াডহরী

বেথুয়াডহরী বা বেথুয়া, পশ্চিমবঙ্গের নদিয়া জেলার একটি সেন্সাস টাউন। এটি কৃষ্ণনগর সদর মহকুমার অন্তর্গত নাকাশিপাড়া ব্লকের অধীন। এই জায়গাটি বন্যপ্রাণী অভয়ারণ্যর কারণে বিখ্যাত। কথিত আছে এখানে বেথো (বেথুয়া) শাকের জলাভূমি (ডহর) ছিল। তা থেকেই জায়গার নাম বেথুয়াডহরি।
এখানে বন্যপ্রাণী সংরক্ষণের জন্যে পশ্চিমবঙ্গ সরকারের বনবিভাগের একটি অভয়ারণ্য রয়েছে। এর আআয়তন ৬৭ হেকটর। অজগর বা ময়াল, হরিণ, বেজি ছাড়াও, দ্বিজেন্দ্রলাল রায়ের নামে নামাঙ্কিত প্রকৃতিবীক্ষণ কেন্দ্র, পাখিরালয় আছে বেথুয়াডহরি বন্যপ্রাণ অভয়ারণ্যতে। এটি ঘিরে এই স্থানে একটি পর্যটন কেন্দ্রও গড়ে উঠেছে।
১৯৫৮-৫৯ সালে এই বনভূমির সৃজনকাজ শুরু হয়। ১৯৮০ সালে সরকারিভাবে বন্যপ্রাণ অভয়ারণ্য হিসেবে ঘোষিত হয়। এখানে শাল, সেগুন, মেহগনি হিজল, অর্জুনের, গাব, টুন, নাগকেশর, পিয়াশাল, হামজাম ইত্যাদি গাছ রয়েছে।
রেল ও সড়কপথে বেথুয়াডহরী কলকাতা ও রাজ্যের অন্যান্য জায়গার সাথে সংযুক্ত। ৩৪ নং জাতীয় সড়ক (ভারত) বেথুয়াডহরীর ওপর দিয়ে গেছে। শিয়ালদহ - লালগোলা লাইনে বেথুয়াডহরী একটি গুরুত্বপূর্ণ রেলওয়ে স্টেশন। লালগোলা প্যাসেঞ্জারস ও কয়েকটি এক্সপ্রেস ট্রেন এই স্টেশনের উপর দিয়ে চলাচল করে।
নিকল প্রিজম

নিকল প্রিজম হল একটি আলোকযন্ত্র যা সমাবর্তিত তথা পোলারাইজড আলোর উৎপাদন ও শনাক্তকরণে ব্যবহৃত হয়।
এডিনবার্গের বিজ্ঞানী উইলিয়াম নিকল (১৭৭০-১৮৫১) ১৮২৮ সালে নিকল প্রিজম আবিষ্কার করেন। 
এটি আইসল্যান্ড স্পার (ক্যালসাইটের একটি ভাগ) রম্বোহেড্রাল ক্রিস্টাল দিয়ে গঠিত, যাকে ক্রিস্টাল অক্ষের সাথে ৬৮° কোণে কাটা হয়। এরপর এর একটি কর্ণ বরাবর কেটে পরে এই অংশদ্বয়কে কানাডা বালসাম নামক এক ধরনের আঠালো পদার্থের আস্তরণ দিয়ে যুক্ত করা হয়।
যেকোনো পোলারাইজড আলোর কম্পনকে দুইটি উপাংশে ভাগ করা হয়ে থাকেঃ (১) আলোক অক্ষের সমান্তরালে, এবং (২) আলোক অক্ষের সমকোণে। নিকল প্রিজম এমনভাবে গঠন করা হয়েছে যে আলো এর ভিতর দিয়ে যাবার সময় এর যেকোনো একটি উপাংশ প্রতিফলিত হয়ে চলে যায়। সাধারণত অর্ডিনারি আর এক্সট্রা-অর্ডিনারি রশ্মিদ্বয়ের মধ্যে এক্সট্রা-অর্ডিনারি রশ্মিটিই গমন করে, আর অর্ডিনারি রশ্মিটি বাদ হয়ে যায়।
অসমবর্তিত আলো ক্রিস্টালের বাম পাশ দিয়ে প্রবেশ করে (যেমনটা ডায়াগ্রামে দেখানো হয়েছে) এবং ক্যালসাইটের বাইরেফ্রিনজেন্স গুণের কারণে দুইটি অংশে বিভক্ত হয়ে যায়। অর্ডিনারি রশ্মি বা "o" রশ্মি "n" = ১.৬৫৮ প্রতিসরাঙ্কের মধ্য দিয়ে গমন করে ক্যালসাইট-আঠা স্তরে পতিত হয়ে পূর্ণ অভ্যন্তরীণভাবে প্রতিফলিত হয়; কারণ আঠালো স্তরে (প্রতিসরাঙ্ক "n" = ১.৫৫) অর্ডিনারি রশ্মির আপতন কোণ ঐ দুই মাধ্যমের সংকট কোণের চেয়ে বড় হয়। পক্ষান্তরে এক্সট্রা-অর্ডিনারি রশ্মি বা "e"-রশ্মি ক্যালসাইটে তথা নিম্ন প্রতিসরাঙ্কে ("n" = ১.৪৮৬) আপতিত হওয়ায় সম্পূর্ণ প্রতিফলিত হয় না, বরং কিছুটা প্রতিসরিত হয়। ফলাফল হিসেবে আরেকটি ধাপের প্রতিসরণের মাধ্যমে "e"-রশ্মি প্রিজম থেকে বের হয়ে আসে সমবর্তিত আলো হিসেবে।
এক সময় নিকল প্রিজম মাইক্রোস্কপি এবং পোলারিমিতিতে ব্যাপকভাবে ব্যবহৃত হয়। "ইউজিং ক্রসড নিকলস" (সংক্ষেপে XN) কথাটি এখনও পোলারাইজারে কোনো নমুনাকে পরীক্ষা করার সময় ব্যবহৃত হয়। তবে বর্তমান সময়ে অধিকাংশ যন্ত্রেই নিকল প্রিজমের বদলে অন্যান্য ধরনের পোলারাইজার, যেমন পোলারয়েড শীট এবং গ্ল্যান-থম্পসন প্রিজম ব্যবহৃত হয়।
কুশল কোনোয়ার

কুশল কোনোয়ার একজন অসমীয়া, ব্রিটিশ বিরোধী স্বাধীনতা আন্দোলন কর্মী। তিনি ভারত ছাড়ো আন্দোলনে যোগদান করেছিলেন। আসাম রাজ্যের জোরহাট জেলে তার ফাঁসি হয়।
কুশল কোনোয়ার আসামের বালিজান গ্রামে (অধুনা গোলাঘাট জেলা) জন্মগ্রহণ করেছিলেন। তিনি বেজবড়ুয়া বিদ্যালয়ে শিক্ষালাভ করেন। ১৯২১ সালে ছাত্রাবস্থাতে মহাত্মা গান্ধী পরিচালিত অসহযোগ আন্দোলনে যোগদান করেছিলেন। স্বরাজ, সত্য ও অহিংসা এই তিন মন্ত্রে অনুপ্রাণিত হন কুশল। তিনি বেঙ্গামি'তে একটি প্রাথমিক বিদ্যালয় স্থাপন করেছিলেন। সেখানে শিক্ষকতা করার পর বালিজানে চা বাগানে কেরানী চাকরিতে প্রবেশ করেন।
সরুপাথার অঞ্চলে সত্যাগ্রহ আন্দোলনে ভারতীয় জাতীয় কংগ্রেস দলকে নেতৃত্ব দেন তিনি। সরুপাথার কংগ্রেস কমিটির সভাপতি নির্বাচিত হয়েছিলেন। ১৯৪২ সালের ভারত ছাড়ো আন্দোলনের উত্তাল ঢেউ আসামে এসে পড়লে কুশল তাতে সর্বতভাবে যোগ দেন। আসাম প্রদেশ কংগ্রেসের দুই নেতা গোপীনাথ বরদলৈ এবং সিদ্ধান্ত শর্মা গ্রেপ্তার হন ধুবরিতে। অন্যান্য নেতৃবৃন্দ গ্রেপ্তার বরন করেন, অহিংস আন্দোলন বিভিন্ন জায়গায় হিংসাত্বক রূপ পরিগ্রহণ করে। সরকারী অফিস, থানাতে অগ্নিসংযোগ, রেল, বাস অবরোধ হয়। ১৯৪২ সালের ১০ অক্টোবর ভোরবেলা কয়েকজন রেললাইনের স্লিপার অপসারন করায় একটি সেনাবাহিনী ভর্তি ট্রেন লাইনচ্যুত হয়। বহু ব্রিটিশ সেপাই মারা গেলে সরকার পুরো জায়গা ঘিরে অপারেশন চালাতে থাকে। অপ্রাধীদের গ্রেপ্তার করার মানুষের ওপর ভয়াবহ অত্যাচার শুরু হয়। পুলিশ কুশল কোনোয়ারকে এই অপরাধের প্রধান ষড়যন্ত্রকারী হিসেবে অভিযুক্ত করে। যদিও অহিংস পন্থার পথিক, কোনোয়ার এই ঘটনায় জড়িত ছিলেননা। ৫ নভেম্বর ১৯৪২ তাকে গোলাঘাট থেকে জোরহাট জেলে নিয়ে যাওয়া হয়। তার ববিরুদ্ধে কোনো প্রমাণ পাওয়া যায়নি। ৬ মার্চ, ১৯৪৩ সালে তার বিচার শুরু হয়। অনেক আইনজীবী কুশলের পক্ষে দাঁড়িয়েছিলেন। কিন্তু শান্তি বাহিনীর স্বেচ্ছাসেবক পুলিন বড়ুয়া রাজসাক্ষী হন। বিচারক সি এম হামফ্রে'র আদালতে তাকে দোষী সাব্যাস্ত করে মৃত্যুদন্ড দেওয়া হলে তিনি অবিচল থাকেন। নিজের স্ত্রী প্রভাবতীকে জানান দেশের জন্যে হাজার হাজার প্রান উৎসর্গকারীদের মধ্যে একজন হতে পেরে তিনি গর্বিত। মৃত্যুর আগের দিনগুলি জেলে তিনি গীতা পাঠ করে কাটান।
১৫ জুন ১৯৪৩ ভোর সাড়ে চারটের সময় জোরহাট জেলে তার ফাঁসি হয়। তার মৃত্যুতে মহাত্মা গান্ধী জানান কুশল কোনোয়ারের জীবন ও মৃত্যু দুইই ছিল একজন আদর্শ সত্যাগ্রহীর মত। একই সাথে আরো তিন সত্যাগ্রহী ঘনশ্যাম শইকিয়া, কনকেশ্বর কোনোয়ার ও ধর্মকান্ত ডেকা'র ফাঁসি হয়েছিল।
পালাসিও বারোলো

পালাসিও বারোলো () আর্জেন্টিনার ঐতিহাসিক দাপ্তরিক ভবন। বুয়েনোস আইরেসের মনসেরাত এলাকার ১৩৭০ আভেনিদা ডে মেয়োয় এর অবস্থান। নির্মাণকালীন সময়ে এটি শহরের তথা দক্ষিণ আমেরিকার উচ্চতম ভবনের মর্যাদা পেয়েছিল। এর অনুসরণে পালাসিও সালভোকে একলেটিক ধাঁচে অধিক উচ্চতায় একই স্থাপত্যকলা প্রয়োগে মোন্তেবিদেওতে করা হয়েছিল।
১৯৯৭ সালে এ ভবনটিকে আর্জেন্টিনা সরকার জাতীয় ঐতিহাসিক স্থাপনারূপে ঘোষণা করা হয়েছিল। আবাসন প্রকল্পের তথ্য সংগ্রহকারী সংস্থা এমপোরিসের ডেটাবেসে এ ভবনকে অন্তর্ভুক্ত করা হয়েছে। বর্তমানে অনেকগুলো ট্রাভেল এজেন্সী, বিদেশীদের জন্য স্পেনীয়ভাষী বিদ্যালয়, ট্যাঙ্গো জামা বিক্রয়কারী বিপনী বিতান, বিভিন্ন সংস্থার কার্যালয়, স্থাপত্যকলাবিষয়ক স্টুডিও, হিসাবরক্ষক, আইনজীবীদের কক্ষ ইত্যাদি রয়েছে।
১৮৯০ সালে ইতালি থেকে অভিবাসনকারী লুইস বারোলো আর্জেন্টিনায় বসতি স্থাপন করেন। নাইটেড ফ্যাব্রিক্সে বিপুল পরিমাণে অর্থ উপার্জন করেন। তিনি ইতালীয় স্থপতি মারিও পালান্তিকে ভবনের নকশা অঙ্কনের দায়িত্বে দেন। উরুগুয়ের মন্তেভিডিওতে একলেটিক ধাঁচের সাথে মিল রেখে এর মূল নকশায় অগ্রসর হন।
ইতালীয় কবি দান্তের ডিভাইন কমেডি’র উদ্দীপনায় পালাসিও বারোলো নকশা অঙ্কনের অগ্রসর হন। তিনটি অংশে বিভক্ত করে সর্বমোট ২২টি তলা রয়েছে এতে। ভিত্তি ও নীচতলা ‘পাতাল’, দ্বিতীয় তলা থেকে পঞ্চদশ তলা ‘মর্ত্য’ এবং ষোড়শ থেকে ত্রিবিংশতিতম তলা ‘স্বর্গের’ প্রতিনিধিত্ব করছে। ভবনটিকে ১০০ মিটার উঁচু ৩৩০ ফুট। প্রত্যেকটিতে একমিটার করে ডিভাইন কমেডি’র অংশ রয়েছে। ভবনের শীর্ষে পর্যবেক্ষণ কক্ষ রয়েছে। এতে অবস্থান করে উরুগুয়ের মোন্তেবিদেও’র সকল রাস্তা দেখা যায়।
১৯২৩ সালে এর নির্মাণকার্য শেষ হলে কেবলমাত্র শহরের নয় বরং পুরো দক্ষিণ আমেরিকার উচ্চতম ভবনের মর্যাদা লাভ করে। ১৯৩৫ সালে কাভানা ভবন নির্মিত হলে এর মর্যাদা হ্রাস পায়। বর্তমানে এখানে শুধুমাত্র আইনজীবীদের কার্যালয়, স্পেনীয় ভাষী বিদ্যালয় ও ট্যাঙ্গো পোশাক বিক্রয়কারী বিপনী বিতান রয়েছে।
স্টিলের তৈরি আকাশচুম্বী ভবন ১০০ মিটার উঁচু এবং ১৮ তলা। প্রতিটি তলার নিজস্ব শৈলী রয়েছে। দ্য ডিভাইন কমেডির আদলে এর শীর্ষভাগ বিশেষভাবে আলোকিত করা যেন তা নয়টি স্বর্গীয় পরীকে প্রতিনিধিত্ব করে। একটি ছোট কুণ্ডলী দিয়ে দক্ষিণাকাশে নক্ষত্রপুঞ্জ ক্রুক্সের গঠন দেয়া হয়েছে। এম্পরিস ডাটাবেসে এই ভবনটি তালিকাবদ্ধকৃত।
ভবনটির গঠন সোনালী অনুপাত মেনেছে অনেক ক্ষেত্রেই। আকাশচুম্বী এই দালান দান্তের দেহভস্ম সংরক্ষণের জন্য তৈরি করা হয়েছিল বলে বারোলো বিশ্বাস করতেন, "ইউরোপ ধ্বংসের দিকে এগিয়ে যাচ্ছে তাই তার দেহাভস্ম মহাদেশটি থেকে যতদূরে সম্ভব পাঠানো উচিত"।
লবিতে একটি কেন্দ্রীয় হল রয়েছে যেখানে ল্যাটিন ভাষায় বিভিন্ন শ্লোক ও দৈত্যামূর্তি লিপিবদ্ধ করা। প্রধান গম্বুজ দিয়ে এর আলো ৯টি ধনুকাকৃতির বাঁকানো পথে বিকরিত হয় যা ইনফারনোতে বর্ণানাকৃত নরকের প্রতিনিধিত্ব করে। প্রথম তিন তলার দেয়ালে ও মেঝেতে আগুনের রাসায়নিক প্রতিক, ইতালির পতাকার রঙ এবং একাধিক মেসোনিক প্রতীক রয়েছে। লবিতে পুরনো ধরানার একটি এলিভেটরও রয়েছে।
কুইন (২০১৪-এর চলচ্চিত্র)

কুইন বিকাশ বেহল পরিচালিত ২০১৪ সালের ভারতীয় নাট্য চলচ্চিত্র। ছবিটি প্রযোজনা করেছেন অনুরাগ কশ্যপ, বিক্রমাদিত্য মোতয়ানি, ও মধু মন্টেনা। ছবির গল্প লিখেছেন বিকাশ বেহল এবং যৌথভাবে চিত্রনাট্য লিখেছেন বিকাশ বেহল, চৈতালি পার্মার, ও পারভেজ শেখ। এতে নাম ভূমিকায় (রানী) অভিনয় করেছেন কঙ্গনা রানাওয়াত এবং অন্যান্য পার্শ্ব চরিত্রে অভিনয় করেছেন লিসা হেইডোন, রাজকুমার রাও প্রমুখ।
কুইন চলচ্চিত্রটির উদ্বোধনী প্রদর্শনী হয় ২০১৩ সালের অক্টোবরে বুসান আন্তর্জাতিক চলচ্চিত্র উৎসবে এবং ২০১৪ সালের ৭ মার্চ ভারতে প্রেক্ষাগৃহে মুক্তি পায়। ছবিটি পরিচালনা, চিত্রনাট্য, ও কঙ্গনার অভিনয়ের জন্য সমালোচকদের প্রশংসা অর্জন করে। ₹১২.৫ কোটি ব্যয়ে নির্মিত ছবিটি ₹১০৮ কোটি আয় করে ব্যবসায়িকভাবে সফলতা অর্জন করে। ছবিটি ৬২তম জাতীয় চলচ্চিত্র পুরস্কারে শ্রেষ্ঠ হিন্দি ভাষার চলচ্চিত্র ও শ্রেষ্ঠ অভিনেত্রী পুরস্কার; ৬০তম ফিল্মফেয়ার পুরস্কারে তেরোটি মনোনয়নের মধ্যে শ্রেষ্ঠ চলচ্চিত্রসহ ছয়টি বিভাগে; ১৬তম আইফা পুরস্কারে সাতটি মনোনয়নের মধ্যে শ্রেষ্ঠ চলচ্চিত্রসহ পাঁচটি বিভাগে পুরস্কার লাভ করে।
কুইন চলচ্চিত্রের গানের সুর ও সঙ্গীত পরিচালনা করেছেন অমিত ত্রিবেদী। গীত রচনা করেছেন অনভিতা দত্ত গুপ্তন। গান প্রকাশিত হয় ২০১৪ সালের ২ ফেব্রুয়ারি মুম্বইয়ের কালা ঘোড়া শিল্প উৎসবে। ১ মার্চ আরেকটি গান প্রকাশিত হয়। ১৯৭৩ সালে আশা ভোসলের "অনহোনী" চলচ্চিত্রে গাওয়া হিট কাবারেট গান "হাঙ্গামা হো গয়া"র পুনঃসংস্করণ। অমিত ত্রিবেদী এই সংস্করণে অরিজিৎ সিংকে অতিরিক্ত ভোকাল হিসেবে যোগ করেছেন।
চলচ্চিত্রটি এর পরিচালনা, চিত্রনাট্য ও কঙ্গনার অভিনয়ের জন্য সমালোচকদের ইতিবাচক সাড়া লাভ করে। ইন্ডিয়ান এক্সপ্রেস-এর শুভ্রা গুপ্ত ছবিটিকে ৪/৫ প্রদান করেন এবং কঙ্গনার অভিনয়ের প্রশংসা করে বলেন "কঙ্গনা হৃদয়ের রানী"। এনডিটিভির শৈবাল চ্যাটার্জি ছবিটিকে ৪/৫ দিয়ে বলেন, "মশলাদার, সুন্দর ও উন্নতমানের চলচ্চিত্র" এবং "কঙ্গনা কুইন ছবির প্রাণ ও তার অভিনয়ে কোন কমতি ছিল না"। রেডিফ-এর রাজা সেন ছবিটিকে ৪/৫ দিয়েছেন এবং কঙ্গনাকে তার নন্দিত অভিনয়ের প্রশংসা করে এবং বলেন চলচ্চিত্রটি "একজন অভিনেত্রীর রাজত্ব করার সমতুল্য"। ডেইলি নিউজ অ্যান্ড অ্যানালাইসিসের সরিতা তানবার ছবিটিকে ৪.৫/৫ দিয়েছেন এবং বলেন "কুইন অনিরুদ্ধ, উচ্চ গুনান্বিত, ও অবশ্য দৃশ্য একটি চলচ্চিত্র"। ইন্ডিয়া টুডের সৌরভ দ্বিবেদী ছবিটিকে ৪.৫/৫ দিয়ে বলেন ছবিটি "অসাধারণ ও বুদ্ধিদীপ্ত প্যাকেজ"। অনুপমা চোপড়া কঙ্গনার অভিনয়ের প্রশংসা করে বলেন "শৈল্পিকভাবে সুস্পষ্ট ও আন্তরিক", কিন্তু চলচ্চিত্রের গতি কয়েক জায়গায় আঁকা বাঁকা ও প্রশ্রয়পূর্ণ এবং ছবিটিকে ৩.৫/৫ তারকা প্রদান করেন।